qundao/data-zh-poetry huggingface dataset:
雪晴
作者：刘攽
朝代：宋
体裁：五言律诗

山雪喜初霁，意行因肆观。岩光花半散，峰势玉新攒。鸟去树冰落，水来溪舍寒。还愁向融散，立到夕阳看。
霍邱谢令寺丞
作者：刘攽
朝代：宋

明府双飞凫，南归鸿鹄俱。东风解冰雪，春水渡江湖。光禄诗为乐，渊明酒自娱。公田皆种秫，三径更何须。
霍邱谢令寺丞
作者：刘攽
朝代：宋

明府双飞鳬，南归鸿鹄俱。
东风解冰雪，春水渡江湖。
光禄诗为乐，渊明酒自娱。
公田皆种秫，三径更何须。
韩康公挽词三首
作者：刘攽
朝代：宋

初还丞相印，并授上公封。门戟交行马，衣章杂绣龙。策书休命毕，拜老未临雍。遗爱无时息，凄凉在辍舂。八龙归济美，四辅号无官。鲁卫联三寿，韦平属二难。大勋流竹帛，盛事绝衣冠。今日哀荣礼，贤豪共永叹。乘舆锡临吊，朝士盛班辞。笳鼓千人仗，辒辌数仞旗。坏梁萧画在，藏壑说舟移。无复龙渊剑，空传禹甸诗。
韩康公挽词三首·其一
作者：刘攽
朝代：宋

初还丞相印，併授上公封。
门戟交行马，衣章杂绣龙。
策书休命毕，拜老未临雍。
遗爱无时息，凄凉在辍舂。
韩康公挽词三首·其一
作者：刘攽
朝代：宋

初还丞相印，并授上公封。门戟交行马，衣章杂绣龙。策书休命毕，拜老未临雍。遗爱无时息，凄凉在辍舂。
韩康公挽词三首·其三
作者：刘攽
朝代：宋

乘舆锡临吊，朝士盛班辞。笳鼓千人仗，辒辌数仞旗。坏梁萧画在，藏壑说舟移。无复龙渊剑，空传禹甸诗。
韩康公挽词三首·其三
作者：刘攽
朝代：宋

乘舆锡临弔，朝士盛班辞。
笳鼓千人仗，輼辌数仞旗。
坏梁萧画在，藏壑说舟移。
无復龙渊剑，空传禹甸诗。
韩康公挽词三首·其二
作者：刘攽
朝代：宋

八龙归济美，四辅号无官。鲁卫联三寿，韦平属二难。大勋流竹帛，盛事绝衣冠。今日哀荣礼，贤豪共永叹。
韩康公挽词三首·其二
作者：刘攽
朝代：宋

八龙归济美，四辅号无官。
鲁卫联三寿，韦平属二难。
大勋流竹帛，盛事绝衣冠。
今日哀荣礼，贤豪共永嘆。
顾亭林
作者：刘攽
朝代：宋

逝者如去水，贤达无复居。朅来顾亭下，但见林木疏。鱼鸟乐深渊，风烟迷旧墟。徒幸百世名，历历存绪馀。
顾亭林
作者：刘攽
朝代：宋

逝者如去水，贤达无復居。
朅来顾亭下，但见林木疏。
鱼鸟乐深渊，风烟迷旧墟。
徒幸百世名，历历存绪余。
颍州和永叔
作者：刘攽
朝代：宋
体裁：古风

羁鸟能择木，游鱼知赴渊。飞沈岂异志，行止私自怜。玩世本无术，辟人庸得贤。卜居幸乐国，负郭依良田。心与地俱远，我徒共熙然。生涯亦何有，聊以忘吾年。
颍州始居
作者：刘攽
朝代：宋
体裁：古风

伐树圣不忧，夺鬲贤不羞。士生志四海，外物非预谋。乘流既孤逝，择荫方暂休。俱非田园归，而愧乡党投。卜室远人境，开门面良畴。车马寂不喧，水火仍易求。主人邦之良，高义逾九秋。倾盖仍旧交，食薇亦愿留。如何干旄诗，千载令更酬。
颍水作寄陈州诸故人
作者：刘攽
朝代：宋
体裁：七言律诗

不知颍水清如此，欲比蓬莱似是非。察见渊鱼宁有意，往来鸥鸟已忘机。济川便乐风波息，洗耳都疑世事违。甚悔衡门临沁水，还思冠者试春衣。
题刘羲叟着作泽州园亭
作者：刘攽
朝代：宋

王屋连太行，重关束其左。
自古悲摧轮，多君识高卧。
凿泉深百尺，养竹成万个。
诗书满高屋，谈笑惊四座。
人常求赢余，世每敝名货。
看君逍遥风，陶阮不远过。
题刘羲叟著作泽州园亭
作者：刘攽
朝代：宋

王屋连太行，重关束其左。自古悲摧轮，多君识高卧。凿泉深百尺，养竹成万个。诗书满高屋，谈笑惊四座。人常求赢馀，世每敝名货。看君逍遥风，陶阮不远过。
题利涉寺
作者：刘攽
朝代：宋

云水上方居，迢迢百尺余。
水光摇几席，岚翠彻窗疏。
鹤树追前佛，隆中问结庐。
已知禅寂意，仍得揣摩书。
题利涉寺
作者：刘攽
朝代：宋

云水上方居，迢迢百尺馀。水光摇几席，岚翠彻窗疏。鹤树追前佛，隆中问结庐。已知禅寂意，仍得揣摩书。
题卞大夫西湖所居
作者：刘攽
朝代：宋

献玉晚见售，刺虎有余勇。
宦游四十年，老髮成种种。
乘轩非不荣，半刻未为冗。
而有田园归，末路益光宠。
平湖澹空阔，古木俱秀耸。
樵斧间渔舟，稻畦连麦陇。
田舍易所求，达生厚自奉。
晏眠胜饮冰，一笑异将恐。
予亦濩落人，不知物外重。
卖书问东家，此计行接踵。
题卞大夫西湖所居
作者：刘攽
朝代：宋

献玉晚见售，刺虎有馀勇。宦游四十年，老发成种种。乘轩非不荣，半刻未为冗。而有田园归，末路益光宠。平湖澹空阔，古木俱秀耸。樵斧间渔舟，稻畦连麦陇。田舍易所求，达生厚自奉。晏眠胜饮冰，一笑异将恐。予亦濩落人，不知物外重。卖书问东家，此计行接踵。
题古画山水障子
作者：刘攽
朝代：宋
体裁：五言绝句

应是尘外境，不随陵谷迁。江山犹旧日，松柏又千年。
题合肥县效裕堂诗
作者：刘攽
朝代：宋

九月霜降公堂成，江侯寄诗求所名。
定名揣称事不易，以予朴直言必诚。
百词号呶片语决，十役漫汗一教行。
令乎于此有余裕，堂以效实非无形。
庭罗芳草寒转碧，池有鱼鸟閒不惊。
左经右律给啸咏，雨轩风槛含秋声。
今我不乐岁云暮，蟋蟀在堂鸿雁鸣。
主人爱客岂有极，助尔美酒长河倾。
题合肥县效裕堂诗
作者：刘攽
朝代：宋

九月霜降公堂成，江侯寄诗求所名。定名揣称事不易，以予朴直言必诚。百词号呶片语决，十役漫汗一教行。令乎于此有馀裕，堂以效实非无形。庭罗芳草寒转碧，池有鱼鸟閒不惊。左经右律给啸咏，雨轩风槛含秋声。今我不乐岁云暮，蟋蟀在堂鸿雁鸣。主人爱客岂有极，助尔美酒长河倾。
题园树
作者：刘攽
朝代：宋
体裁：古风

看花前日雨，吹叶昨来风。羁旅淹留际，年光瞬息中。今朝雪消后，重见树梢红。
题孙昌龄归来亭
作者：刘攽
朝代：宋

丈人发如漆，筋力不知老。七十置官归，时人以为早。多公逍遥志，所向豁怀抱。虽云容膝安，不减专城好。忘机睨云水，寓兴植芳草。世故不经听，尘轨从却扫。壮子官瀛洲，济美擅词藻。亲欢适为主，家事意承考。古云陶渊明，避俗非达道。息交以绝游，自处何枯槁。公为乡先生，里邑每倾倒。一言可镇浮，不啻千金宝。宦游失门户，驽蹇悲栈皂。祝身得如公，每食心再祷。
题孙昌龄归来亭
作者：刘攽
朝代：宋

丈人髮如漆，筋力不知老。
七十置官归，时人以为早。
多公逍遥志，所向豁怀抱。
虽云容膝安，不减专城好。
忘机睨云水，寓兴植芳草。
世故不经听，尘轨从却扫。
壮子官瀛洲，济美擅词藻。
亲欢适为主，家事意承考。
古云陶渊明，避俗非达道。
息交以绝游，自处何枯槁。
公为乡先生，里邑每倾倒。
一言可镇浮，不啻千金宝。
宦游失门户，驽蹇悲栈皂。
祝身得如公，每食心再祷。
题常宁黄令洒然堂
作者：刘攽
朝代：宋

叔度万顷陂，清浊谁能料。割鸡用牛刀，吾亦寄一笑。示我林下诗，笔力勇奔峭。故知才者心，玩好必同调。岑岑青玉竿，千百壮非少。清风扫埃尘，日影金色照。环墀发寒泉，霜剑初脱鞘。枕流不枕石，俯仰穷听眺。上堂梵呗声，空寂总众妙。兹亦忘言徒，领理会其要。翔禽竟来集，狐猿远相啸。不作问鵩翁，刻意湘累吊。
题常宁黄令洒然堂
作者：刘攽
朝代：宋

叔度万顷陂，清浊谁能料。
割鸡用牛刀，吾亦寄一笑。
示我林下诗，笔力勇奔峭。
故知才者心，玩好必同调。
岑岑青玉竿，千百壮非少。
清风扫埃尘，日影金色照。
环墀发寒泉，霜剑初脱鞘。
枕流不枕石，俯仰穷听眺。
上堂梵呗声，空寂总众妙。
兹亦忘言徒，领理会其要。
翔禽竟来集，狐猿远相啸。
不作问鵩翁，刻意湘纍弔。
题平山马铺
作者：刘攽
朝代：宋
体裁：七言绝句

长亭前望势崔嵬，地坼东南宇宙开。韦杜去天真五尺，行人新自日边来。
题所种梧楸
作者：刘攽
朝代：宋

曲槛层檐与树宜，三年初见绿阴垂。声随白雨凉生疾，影夺朱炎暑到迟。傍倚辘轳看汲井，下留閒客坐围棋。会须百尺参天直，白发空嗟拱把诗。
题所种梧楸
作者：刘攽
朝代：宋

曲槛层檐与树宜，三年初见绿阴垂。
声随白雨凉生疾，影夺朱炎暑到迟。
傍倚辘轳看汲井，下留閒客坐围棋。
会须百尺参天直，白髮空嗟拱把诗。
题招提院静照堂
作者：刘攽
朝代：宋

千金买境欲辞喧，长日观心复照昏。多少胜缘从静起，为师无意入都门。
题招提院静照堂
作者：刘攽
朝代：宋

千金买境欲辞喧，长日观心復照昏。
多少胜缘从静起，为师无意入都门。
题朱陵阁
作者：刘攽
朝代：宋
体裁：七言律诗

苍烟漠漠石粼粼，坐倚山颠瞰水滨。开阖波涛专阅世，春秋风月不愁人。未知孤鸟归飞意，聊问长松老大身。信有朱陵仙府在，玉楼珠殿阙为银。
题李白祠
作者：刘攽
朝代：宋
体裁：古风

旧闻谪仙人，多以我为似。三生去来今，惟独变名字。泊舟姑熟溪，风月不如意。举头望青山，酌酒聊一醉。汉宫三十六，当时各自贵。昭阳与华清，究竟谁为愧。奴辈不自省，脱靴更谁避。而令弃贤材，孤负青云器。
题欧公厅前两鹤
作者：刘攽
朝代：宋

明公真爱鹤，相鹤选仙骨。遂令千金姿，为君轩墀物。啄腥岂复辞鸡群，铩翼欲比凫鹥驯。聆音发舞似矜客，避寒孤警将依人。吾闻芝田逸翮不如此，世上悠悠谁识真。
题欧公厅前两鹤
作者：刘攽
朝代：宋

明公真爱鹤，相鹤选仙骨。
遂令千金姿，为君轩墀物。
啄腥岂復辞鸡群，铩翼欲比鳬鹥驯。
聆音发舞似矜客，避寒孤警将依人。
吾闻芝田逸翮不如此，世上悠悠谁识真。
题欧阳永叔新凿幽谷泉
作者：刘攽
朝代：宋

江南多名山，少有琅琊比。琅琊盛泉石，晚得幽谷美。将非造物者，留以待君子。乃知智且仁，必好山与水。公有高世材，此山共森峙。公有济物心，此泉共清泚。泉始居地中，隐塞未如此。今为万丈流，近自一勺始。东浮沧溟广，下益松桧喜。奈何公之惠，及更局千里。安得从公居，曲肱偃吾几。安得从公游，枕石洗吾耳。是非付天壤，尘事如脱屣。当为谷中叟，肯为轩冕起。
题欧阳永叔新凿幽谷泉
作者：刘攽
朝代：宋

江南多名山，少有琅琊比。
琅琊盛泉石，晚得幽谷美。
将非造物者，留以待君子。
乃知智且仁，必好山与水。
公有高世材，此山共森峙。
公有济物心，此泉共清泚。
泉始居地中，隠塞未如此。
今为万丈流，近自一勺始。
东浮沧溟广，下益松桧喜。
奈何公之惠，及更局千里。
安得从公居，曲肱偃吾几。
安得从公游，枕石洗吾耳。
是非付天壤，尘事如脱屣。
当为谷中叟，肯为轩冕起。
题深甫新种树
作者：刘攽
朝代：宋

寿张树梓待成器，方朔种桃因着花。
古人既信十年计，野老今知五柳家。
幽鸟鸣春能信宿，翠阴向暑会交加。
甘棠不忘角弓赋，与子相好情无涯。
题深甫新种树
作者：刘攽
朝代：宋

寿张树梓待成器，方朔种桃因著花。古人既信十年计，野老今知五柳家。幽鸟鸣春能信宿，翠阴向暑会交加。甘棠不忘角弓赋，与子相好情无涯。
题湛上人院画松
作者：刘攽
朝代：宋

水墨乍成岩下树，摧残半隠洞中云。
猷公曾住天台寺，阴雨猨声何处闻。
（铎案：此诗另见唐人刘商诗）。
题王金吾园亭
作者：刘攽
朝代：宋
体裁：七言律诗

乌衣里巷接城隅，东第名园冠上都。家事从前贵公子，宦游当世执金吾。旧蹊桃李春相续，满地芝兰德不孤。故有鼎彝传盛烈，况闻图史自为娱。
题禅寺
作者：刘攽
朝代：宋
体裁：七言律诗

锦帆牙樯四百年，曲池歌榭两凄然。又从劫火悲前佛，犹有灵光阅逝川。何处鸣禽新出谷，几株乔木上参天。春游不负题诗兴，神助仍因梦阿连。
题荆林馆
作者：刘攽
朝代：宋

深山雨过气清润，四月居人犹夹衣。
独坐空庭看乔木，黄鶑语歇绕枝飞。
题荆林馆
作者：刘攽
朝代：宋

深山雨过气清润，四月居人犹裌衣。独坐空庭看乔木，黄莺语歇绕枝飞。
题陕西图三首
作者：刘攽
朝代：宋

干戈今日事，关塞此图看。白日长安近，苍山垄坂寒。由来名百二，自古有艰难。指以安西道，凝情意据鞍。万里灵州地，他年汉朔方。山河从割弃，关辅急堤防。转益豺狼窟，堪嗟礼义乡。拔胡须壮士，看画意苍茫。河源来积石，天马涉流沙。耳目成千古，丹青在一涯。荒凉都护府，断绝使臣槎。安得山河将，收功似汉家。
题陕西图三首·其一
作者：刘攽
朝代：宋

干戈今日事，关塞此图看。白日长安近，苍山垄坂寒。由来名百二，自古有艰难。指以安西道，凝情意据鞍。
题陕西图三首·其一
作者：刘攽
朝代：宋

干戈今日事，关塞此图看。
白日长安近，苍山壠坂寒。
由来名百二，自古有艰难。
指以安西道，凝情意据鞍。
题陕西图三首·其三
作者：刘攽
朝代：宋
体裁：五言律诗

河源来积石，天马涉流沙。耳目成千古，丹青在一涯。荒凉都护府，断绝使臣槎。安得山河将，收功似汉家。
题陕西图三首·其二
作者：刘攽
朝代：宋
体裁：五言律诗

万里灵州地，他年汉朔方。山河从割弃，关辅急堤防。转益豺狼窟，堪嗟礼义乡。拔胡须壮士，看画意苍茫。
题饯送亭
作者：刘攽
朝代：宋
体裁：七言绝句

还有柳枝能送客，而无桂树解留人。离肠苒苒随征旆，愁绝江南日暮春。
题馆壁
作者：刘攽
朝代：宋
体裁：七言绝句

壁门金阙倚天开，五见宫花落古槐。明日扁舟江海去，却从云气望蓬莱。
题鲁氏老桧堂
作者：刘攽
朝代：宋

当日山林客，移根近小轩。
树阴今百尺，人世亦曾孙。
坚节寒逾甚，清风老更存。
犹余双白鹤，终恋主人恩。
题鲁氏老桧堂
作者：刘攽
朝代：宋

当日山林客，移根近小轩。树阴今百尺，人世亦曾孙。坚节寒逾甚，清风老更存。犹馀双白鹤，终恋主人恩。
风雨寄张野人
作者：刘攽
朝代：宋

宿雨萍号苦，凄风虎啸频。喜开虫豸蛰，怅阻物华春。鸡叫思君子，莺迁忆故人。泥涂塞车辙，相过独无因。
风雨寄张野人
作者：刘攽
朝代：宋

宿雨萍号苦，凄风虎啸频。
喜开虫豸蛰，怅阻物华春。
鸡叫思君子，鶑迁忆故人。
泥涂塞车辙，相过独无因。
饮酒城南门赠高子中
作者：刘攽
朝代：宋

苍山际碧霄，绿树及山腰。青霭照残日，白云萦丽谯。偶然成胜赏，长啸隔尘嚣。少驻飞凫舄，吾无独酌谣。
饮酒城南门赠高子中
作者：刘攽
朝代：宋

苍山际碧霄，绿树及山腰。
青霭照残日，白云萦丽谯。
偶然成胜赏，长啸隔尘嚣。
少驻飞鳬舄，吾无独酌谣。
馆宿有怀平甫
作者：刘攽
朝代：宋
体裁：七言律诗

铜壶上水掖门扃，岑寂回廊起独行。日下屋山三面赤，月临天井四方明。校经灯火初无禁，汗简文书不计程。坐忆故人清夜语，淡云飞去隔层城。
首春学省同舍十一人集王彦祖为主人人赋十韵得河字
作者：刘攽
朝代：宋

意远智无涯，乐少忧常多。浮生共兹理，达士默谓何。岁月如奔车，冰霜变阳和。废书独长叹，倚席仍浩歌。王子家千金，世勋誓山河。敕厨具丰羞，载酒信所过。重帘筛劲风，暖日苏庭柯。左手持蟹螯，一釂朱颜酡。
首春学省同舍十一人集王彦祖为主人人赋十韵得河字
作者：刘攽
朝代：宋

意远智无涯，乐少忧常多。
浮生共兹理，达士默谓何。
岁月如奔车，冰霜变阳和。
废书独长嘆，倚席仍浩歌。
王子家千金，世勋誓山河。
勅厨具丰羞，载酒信所过。
重帘筛劲风，暖日苏庭柯。
左手持蟹螯，一釂朱颜酡。
马当山
作者：刘攽
朝代：宋
体裁：五言律诗

云壑断无土，江流横倒山。蛟涎晴出没，鸟羽倦飞还。神禹遗疏凿，天机藉险艰。长风且破浪，帆席慰愁颜。
马死答刘先之
作者：刘攽
朝代：宋

马恶忧败羣，马死遂徒步。
始知恶有用，但愧非善御。
未能弃山野，不得事篮舆。
犹当谋款段，尚取州里誉。
马死答刘先之
作者：刘攽
朝代：宋

马恶忧败群，马死遂徒步。始知恶有用，但愧非善御。未能弃山野，不得事篮舆。犹当谋款段，尚取州里誉。
马氏中隐庵
作者：刘攽
朝代：宋

千岁知名士，文渊与少游。平生款段马，晚岁伏波侯。乡里足称善，功名仍可收。闻君事中隐，叹息此孙谋。
马氏中隠庵
作者：刘攽
朝代：宋

千岁知名士，文渊与少游。
平生款段马，晚岁伏波侯。
乡里足称善，功名仍可收。
闻君事中隠，嘆息此孙谋。
驰道
作者：刘攽
朝代：宋

秦皇侈心极，登眺穷阻修。言从峡中度，复欲沧海游。车辙去不反，驰道缺每留。君看鼎湖人，尚畏轩辕邱。
驰道
作者：刘攽
朝代：宋

秦皇侈心极，登眺穷阻修。
言从峡中度，復欲沧海游。
车辙去不反，驰道缺每留。
君看鼎湖人，尚畏轩辕邱。
驾幸开宝寺福圣院新阁
作者：刘攽
朝代：宋
体裁：五言排律

帝图天不极，觉苑日融辉。减劫宁无待，直乘必应机。化城非朴斫，檀施自依归。香象开驰道，珠璎接尚衣。梵音潮海会，阿阁凤凰飞。清跸通长乐，斋居护却非。雨花交霰雪，燎桂杂烟霏。默冀南山寿，贤公已见几。
骤雨
作者：刘攽
朝代：宋

山川近淮秀，风雨向秋急。初为空旷游，顿喜清凉集。鸣蝉断复续，沙鸟飞还立。平生耽胜事，未暮俱可及。
骤雨
作者：刘攽
朝代：宋

山川近淮秀，风雨向秋急。
初为空旷游，顿喜清凉集。
鸣蝉断復续，沙鸟飞还立。
平生耽胜事，未暮俱可及。
高楼
作者：刘攽
朝代：宋

青楼高高危九衢，朱栏画栱相倾扶。佳人当轩玉不如，红帘翠幕深沉居。危弦促柱鸣笙竽，哀音感耳心意舒。浮云不行飞鸟徐，游人驻车马踟蹰。嘉肴桂酒白玉壶，浩唱烂醉何所居。乐极哀多盈必虚，世故万变谁能图。飞鸢堕鼠残诸虞，里闾豪杰何时无。茂陵老儒空叹息，曲突徙薪才赐帛。
高楼
作者：刘攽
朝代：宋

青楼高高危九衢，朱栏画栱相倾扶。
佳人当轩玉不如，红帘翠幕深沉居。
危絃促柱鸣笙竽，哀音感耳心意舒。
浮云不行飞鸟徐，游人驻车马踟蹰。
嘉肴桂酒白玉壶，浩唱烂醉何所居。
乐极哀多盈必虚，世故万变谁能图。
飞鸢堕鼠残诸虞，里闾豪杰何时无。
茂陵老儒空嘆息，曲突徙薪纔赐帛。
黄州临皋亭
作者：刘攽
朝代：宋
体裁：五言律诗

远国江千里，荒城水一涯。居人愁避虎，过客竞乘槎。秋雨吹天暮，寒涛浸日车。从来迁谪地，卑湿是长沙。
黄朝议赐紫
作者：刘攽
朝代：宋

长年金紫最相宜，晚达非干入手迟。白发闵劳官职事，赤松元作帝王师。鱼衔印钮丹鳞舞，鹘勘袍花烂椹垂。少似主恩崇旧德，挂车无异立朝时。
黄朝议赐紫
作者：刘攽
朝代：宋

长年金紫最相宜，晚达非干入手迟。
白髮闵劳官职事，赤松元作帝王师。
鱼衔印钮丹鳞舞，鹘勘袍花烂椹垂。
少似主恩崇旧德，挂车无异立朝时。
黄橙寄黄翁
作者：刘攽
朝代：宋
体裁：七言绝句

江南碧树映霜秋，丹实清香破客愁。常恨忌辛消俗口，为评蠲愤诧齐州。
黄知录园池
作者：刘攽
朝代：宋

劫火无遗者，灵光独岿然。
寒池清照日，古木碧参天。
细雨来幽鹭，凉风急乱蝉。
颇知鱼乐意，仍得离鈎筌。
黄知录园池
作者：刘攽
朝代：宋

劫火无遗者，灵光独岿然。寒池清照日，古木碧参天。细雨来幽鹭，凉风急乱蝉。颇知鱼乐意，仍得离钩筌。
黄金
作者：刘攽
朝代：宋
体裁：七言律诗

黄金能成不愿铸，封侯可得差有求。小来一意今白首，世事万变都无谋。诗书已废徒博弈，交友益落空沈浮。江湖渔钓足自给，拂衣归去营扁舟。
黛陀石砚
作者：刘攽
朝代：宋

一片苍山石，遥怜巧匠心。
能存辟雍法，宛是马蹄金。
气夺秋云湿，光涵墨海深。
鱼龙随醉笔，变化出幽涔。
鼎池
作者：刘攽
朝代：宋
体裁：五言绝句

仙去遗金鼎，年深认劫灰。怀人何限意，时向鼎池来。
齐国公主挽诗
作者：刘攽
朝代：宋
体裁：五言律诗

汤沐侯家贵，山林主第开。天孙乌鹊水，萧史凤凰台。遇事悲风烛，新阡怆劫灰。清秋降北渚，不奈楚声哀。
齐州史君学士有游山诗学官诸生咸和史君又有诗二章赠之以刻石摹本示予因次韵
作者：刘攽
朝代：宋

辨如流輠解连环，稷下诸生大小山。幕府名声收藉甚，云泉气味属偷閒。茂林深壑逢迎际，细草秾花次序间。值有羽人招隐士，想君乘兴不知还。终日尘劳駷辔还，乍临清济看群山。飞来独鹤应知倦，过去长云本自閒。开国东西誇十二，待贤季孟哂中间。吟君诗句心萧散，旧观神明觉顿还。
齐州史君学士有游山诗学官诸生咸和史君又有诗二章赠之以刻石摹本示予因次韵·其一
作者：刘攽
朝代：宋

辨如流輠解连环，稷下诸生大小山。幕府名声收藉甚，云泉气味属偷閒。茂林深壑逢迎际，细草秾花次序间。值有羽人招隐士，想君乘兴不知还。
齐州史君学士有游山诗学官诸生咸和史君又有诗二章赠之以刻石摹本示予因次韵·其一
作者：刘攽
朝代：宋

辨如流輠解连环，稷下诸生大小山。
幕府名声收藉甚，云泉气味属偷閒。
茂林深壑逢迎际，细草秾花次序间。
值有羽人招隠士，想君乘兴不知还。
齐州史君学士有游山诗学官诸生咸和史君又有诗二章赠之以刻石摹本示予因次韵·其二
作者：刘攽
朝代：宋

终日尘劳駷辔还，乍临清济看群山。
飞来独鹤应知倦，过去长云本自閒。
开国东西夸十二，待贤季孟哂中间。
吟君诗句心萧散，旧观神明觉顿还。
齐州史君学士有游山诗学官诸生咸和史君又有诗二章赠之以刻石摹本示予因次韵·其二
作者：刘攽
朝代：宋

终日尘劳駷辔还，乍临清济看群山。飞来独鹤应知倦，过去长云本自閒。开国东西誇十二，待贤季孟哂中间。吟君诗句心萧散，旧观神明觉顿还。
齐鲁
作者：刘攽
朝代：宋
体裁：古风

齐鲁大儒师，专门盛章句。应物非己长，何以责成务。乃其忠孝心，足以事君父。不如商利徒，反道趋诡遇。剥床以及肤，泉货山岳聚。赐金称百斤，封邑成千户。若无天事变，岂不厚且固。商鞅既诛夷，桑羊亦刀锯。寄言逢掖人，施施幸安步。
龙山
作者：刘攽
朝代：宋

西城门外龙山路，乘兴来游不厌频。后日重阳须一醉，青松系马菊留人。
龙山
作者：刘攽
朝代：宋

西城门外龙山路，乘兴来游不厌频。
后日重阳须一醉，青松繫马菊留人。
一月赠深甫
作者：刘敞
朝代：宋

一月三过公，此非儿女情。诗人感伐木，相鸟犹嘤鸣。尚友百世近，结交千里轻。矧惟生并时，况复居同城。携手未宜少，兴发从公行。开口露肝胆，解衿顿尘缨。心亲爱自至，外物都忘形。赤日留中天，火云正峥嵘。颇复哀老子，安眠枕群经。
一月赠深甫
作者：刘敞
朝代：宋

一月三过公，此非儿女情。
诗人感伐木，相鸟犹嘤鸣。
尚友百世近，结交千里轻。
矧惟生并时，况復居同城。
携手未宜少，兴发从公行。
开口露肝胆，觧衿顿尘缨。
心亲爱自至，外物都忘形。
赤日留中天，火云正峥嵘。
颇復哀老子，安眠枕羣经。
一百五多叶白牡丹答陈度支二首
作者：刘敞
朝代：宋

玉色天香无与俦，猝风暴雨判多愁。君知大半春将过，初识人间第一流。嵩少雨晴寒食时，年年驿使按瑶墀。尘埃落莫长安陌，笑倚春风不自知。
一百五多叶白牡丹答陈度支二首·其一
作者：刘敞
朝代：宋
体裁：七言绝句

玉色天香无与俦，猝风暴雨判多愁。君知大半春将过，初识人间第一流。
一百五多叶白牡丹答陈度支二首·其二
作者：刘敞
朝代：宋
体裁：七言绝句

嵩少雨晴寒食时，年年驿使按瑶墀。尘埃落莫长安陌，笑倚春风不自知。
丁右丞挽词二首
作者：刘敞
朝代：宋

再历三公府，终崇万乘师。优游迩臣表，简淡古人为。爱士常推毂，传家不遗危。平生赤松愿，犹复白驹悲。司籍归良史，调钟待一夔。遽闻麟掩袂，犹觖凤来仪。绝笔流风在，遗音后世知。春原国人送，黄鸟寄哀诗。
丁右丞挽词二首·其一
作者：刘敞
朝代：宋

再历三公府，终崇万乘师。优游迩臣表，简淡古人为。爱士常推毂，传家不遗危。平生赤松愿，犹复白驹悲。
丁右丞挽词二首·其一
作者：刘敞
朝代：宋

再历三公府，终崇万乘师。
优游迩臣表，简淡古人为。
爱士常推毂，传家不遗危。
平生赤松愿，犹復白驹悲。
丁右丞挽词二首·其二
作者：刘敞
朝代：宋
体裁：五言律诗

司籍归良史，调钟待一夔。遽闻麟掩袂，犹觖凤来仪。绝笔流风在，遗音后世知。春原国人送，黄鸟寄哀诗。
丁酉五月郭守恩战殁武戡走入壁守恩勇将有智略
作者：刘敞
朝代：宋

敌兵得汉巧，五月战西河。壮士平原死，孤城杀气多。犹闻疏勒守，无复鲁阳戈。不反东流水，滔滔奈尔何。
丁酉五月郭守恩战殁武戡走入壁守恩勇将有智略
作者：刘敞
朝代：宋

敌兵得汉巧，五月战西河。
壮士平原死，孤城杀气多。
犹闻疏勒守，无復鲁阳戈。
不反东流水，滔滔奈尔何。
七月二日
作者：刘敞
朝代：宋

西风入庭树，天气飒然秋。细雨才成润，高云淡不流。平分感一叶，远兴忆扁舟。蟋蟀何须急，羁人始欲留。
七月二日
作者：刘敞
朝代：宋

西风入庭树，天气飒然秋。
细雨纔成润，高云淡不流。
平分感一叶，远兴忆扁舟。
蟋蟀何须急，羁人始欲留。
万卷生
作者：刘敞
朝代：宋
体裁：古风

白头书生南国贤，读书万卷夜忘眠。陋巷箪瓢未曾饱，苦心独行竟谁怜。翻经遍穷十二等，陈力夐过三千年。莫笑青袍学士老，太平能颂连中弦。
三日同景仁邻几济川晦叔景□吕秘校刘判官会南曹饮五君皆尚书外郎刘吕修唐书官
作者：刘敞
朝代：宋

秋气迎节至，凉雨乘高风。车马散北阙，冠盖会南宫。从吏殆成隐，玩岁复将穷。簿书幸无他，谈笑偶多同。郎选冠一时，史才映群公。著书骇深妙，闻道惴颛蒙。但愿窃馀论，常此樽不空。寄迹三署老，不惭颜与冯。
三日同景仁邻几济川晦叔景□吕秘校刘判官会南曹饮五君皆尚书外郎刘吕修唐书官
作者：刘敞
朝代：宋

秋气迎节至，凉雨乘高风。
车马散北阙，冠盖会南宫。
从吏殆成隐，玩岁復将穷。
簿书幸无他，谈笑偶多同。
郎选冠一时，史才映羣公。
着书骇深妙，闻道惴颛蒙。
但愿窃余论，常此樽不空。
寄迹三署老，不惭颜与冯。
三月九日过正衙
作者：刘敞
朝代：宋
体裁：五言律诗

去事驹过隙，此身江载萍。赤墀容再谒，清涕忽双零。海鸟眩韶舞，天潢愁客星。平生鸿鹄志，独有去冥冥。
三月四日上方寺送随州十一屯田
作者：刘敞
朝代：宋

载酒怜春尽，寻芳到翠微。
绵绵芳草远，扬扬杂花飞。
俯仰悲陈迹，淹留恨落晖。
青枫千里目，那復送将归。
三月四日上方寺送随州十一屯田
作者：刘敞
朝代：宋

载酒怜春尽，寻芳到翠微。绵绵芳草远，飏飏杂花飞。俯仰悲陈迹，淹留恨落晖。青枫千里目，那复送将归。
三清殿木槿
作者：刘敞
朝代：宋

三清殿前木槿树，朝繁夜暗自相催。
晨光始出洛水上，暮雨又下云阳台。
仙姬神女衣服丽，紫玉杂佩垂玫瑰。
春余众木苦寥落，况乃渐逼清秋来。
繁花满目真可惜，稍稍万户舖苍苔。
黄冠道士情意薄，见似不见年年开。
清风满席车马少，莫与共赏倾金罍。
尝疑壶中有仙术，安得升天繫白日。
三清殿木槿
作者：刘敞
朝代：宋

三清殿前木槿树，朝繁夜暗自相催。晨光始出洛水上，暮雨又下云阳台。仙姬神女衣服丽，紫玉杂佩垂玫瑰。春馀众木苦寥落，况乃渐逼清秋来。繁花满目真可惜，稍稍万户铺苍苔。黄冠道士情意薄，见似不见年年开。清风满席车马少，莫与共赏倾金罍。尝疑壶中有仙术，安得升天系白日。
三瑞堂
作者：刘敞
朝代：宋

甘露被草，朝阳易晞。池莲并蒂，及秋变衰。独有长松连理老益壮，十年百年仍附枝。昔来一物足为瑞，何况三异俱称奇。吴中衣冠不胜数，天意自与宁馨儿。露乾莲死不复见，正以青松并验之。凯风孝子尝悲思，三荆兄弟伤分离。此家遗风五十慕，物理推类谁能欺，到客为尔俱题诗。
三瑞堂
作者：刘敞
朝代：宋

甘露被草，朝阳易晞。
池莲并蒂，及秋变衰。
独有长松连理老益壮，十年百年仍附枝。
昔来一物足为瑞，何况三异俱称奇。
吴中衣冠不胜数，天意自与宁馨儿。
露干莲死不復见，正以青松并验之。
凯风孝子尝悲思，三荆兄弟伤分离。
此家遗风五十慕，物理推类谁能欺，到客为尔俱题诗。
上书行
作者：刘敞
朝代：宋

仕不至二千石，贾不至五百万。
此事夸者忧，而非志士嘆。
君不见下邳少年受书起，幄中运筹制千里。
功成不受二万户，拂衣归从赤松子。
君不见计倪半策诛强吴，鸱夷扁舟游五湖。
三致千金不自擅，至今籍籍宗陶朱。
大贤富贵不为己，心事邈与常人殊。
逢时致身如反手，云蒸龙变无时无。
君勿爱上书献赋称贤豪，刺绣倚市相矜高。
丈夫昔曾笑徒劳，商贾旦旦争锥刀。
上夏太尉
作者：刘敞
朝代：宋

四海传烽急，长安亦响振。
老儒稽变事，强敌暴生民。
廷议衣冠客，书闻草野臣。
诸公咸世杰，天子识平津。
开府三司旧，提兵十万新。
丹青大信着，明白睿谋伸。
赐马飞龙亚，分衣宝带亲。
貔貅帐下士，鹓鹄幕中宾。
虎节关河雪，天街毕昴尘。
朔方须筑郡，燕谷豫含春。
策效曾无敌，师行辄有神。
人心惟助顺，天道亦亲仁。
执钺来刑虢，勾芒下赐秦。
成功符屈指，默化剧陶钧。
既已通西域，还应察佩珉。
焉知充国颂，不足壮麒麟。
上夏太尉
作者：刘敞
朝代：宋

四海传烽急，长安亦响振。老儒稽变事，强敌暴生民。廷议衣冠客，书闻草野臣。诸公咸世杰，天子识平津。开府三司旧，提兵十万新。丹青大信著，明白睿谋伸。赐马飞龙亚，分衣宝带亲。貔貅帐下士，鹓鹄幕中宾。虎节关河雪，天街毕昴尘。朔方须筑郡，燕谷豫含春。策效曾无敌，师行辄有神。人心惟助顺，天道亦亲仁。执钺来刑虢，勾芒下赐秦。成功符屈指，默化剧陶钧。既已通西域，还应察佩珉。焉知充国颂，不足壮麒麟。
上岭下岭
作者：刘敞
朝代：宋
体裁：古风

上岭惟恐迟，下岭惧颠覆。一岭但数里，思虑千盈腹。不闻二大夫，致身未尝辱。
上巳不赴金明集招邻几谈
作者：刘敞
朝代：宋

楼船旗鼓飏春风，曲水浮觞一醉同。穷巷谁怜车马绝，萧条相对两衰翁。
上巳不赴金眀集招邻几谈
作者：刘敞
朝代：宋

楼船旗鼓扬春风，曲水浮觞一醉同。
穷巷谁怜车马绝，萧条相对两衰翁。
上巳日玉津园赐宴是日杂端为主人
作者：刘敞
朝代：宋
体裁：七言律诗

御苑初晴暖景微，侍臣还许宴春辉。鸣禽试羽交交啭，落叶迎风冉冉飞。执法在前容款曲，大官先置尽膏肥。和平自是欢娱日，未醉春醪未可归。
下汴
作者：刘敞
朝代：宋

畏途心多惊，强寝终不安。虽是仗忠信，犹有行路难。古今恶随波，今乃知所患。胡为出溷浊，幽兴悠然宽。
下汴
作者：刘敞
朝代：宋

畏途心多惊，强寝终不安。
虽是仗忠信，犹有行路难。
古今恶随波，今乃知所患。
胡为出溷浊，幽兴悠然寛。
不饮
作者：刘敞
朝代：宋
体裁：古风

忆昔常好饮，非以酒多味。亲友惠兹适，笑语坦无畏。不知天地广，岂问岁月逝。尔来顾可怜，自觉不如意。秋风正萧骚，万物尽憔悴。颇欲濯旅怀，无人共昏醉。独游何时欢，白眼向兹世。
与圣俞君章枢言持国饮因以太公大刀王莽错刀示之
作者：刘敞
朝代：宋

君不见九府圜法倾东邻，齐公大刀又日新。君不见黄牛白腹荡沧海，亡新错刀忽遽改。一盈一虚更贸迁，势如流波不复还。迩来上下各千岁，何异俛仰须臾间。王伯之事百存一，况此钱刀握中物。愚智共尽令人悲，兴废相寻空史笔。前有一樽酒，浩歌为君寿。君能识此当日醉，身世悠悠复何有。
与圣俞君章枢言持国饮因以太公大刀王莽错刀示之
作者：刘敞
朝代：宋

君不见九府圜法倾东邻，齐公大刀又日新。
君不见黄牛白腹荡沧海，亡新错刀忽遽改。
一盈一虚更贸迁，势如流波不復还。
迩来上下各千岁，何异俛仰须臾间。
王伯之事百存一，况此钱刀握中物。
愚智共尽令人悲，兴废相寻空史笔。
前有一樽酒，浩歌为君寿。
君能识此当日醉，身世悠悠復何有。
与景仁圣俞饮景彝西园
作者：刘敞
朝代：宋

鬓发今日白，山林未能往。每逢负郭趣，嘿有归田想。置酒松柏间，当春更萧爽。欣欣二三子，相与留一赏。早花何娟娟，秀色倾宿莽。驯禽声喧呼，永不忌罗网。物情乐于适，未必在深广。育育井中鱼，胡然困偃佒。佳哉主人翁，示我以天壤。放怀寓一醉，益愧鸣佩响。
与景仁圣俞饮景彝西园
作者：刘敞
朝代：宋

鬓髪今日白，山林未能往。
每逢负郭趣，嘿有归田想。
置酒松柏间，当春更萧爽。
欣欣二三子，相与留一赏。
早花何娟娟，秀色倾宿莽。
驯禽声喧呼，永不忌罗网。
物情乐于适，未必在深广。
育育井中鱼，胡然困偃佒。
佳哉主人翁，示我以天壤。
放怀寓一醉，益愧鸣佩响。
与杨十二廷评同登城东门
作者：刘敞
朝代：宋
体裁：五言律诗

绿树浮萍合，青山画障开。登临共今古，壮观杂欢哀。长日消棋局，微风引酒杯。浮云满西北，容易雨飞来。
与邻几对棋戏作
作者：刘敞
朝代：宋

碌碌无用智，玩此方罫间。
君乘百战余，胜气不可攀。
拙速亦天幸，出奇犯险艰。
数俘効军实，斥境除边关。
捧觞跪进养，座客欢解颜。
安得百壶酒，使君酩酊还。
与邻几对棋戏作
作者：刘敞
朝代：宋

碌碌无用智，玩此方罫间。君乘百战馀，胜气不可攀。拙速亦天幸，出奇犯险艰。数俘效军实，斥境除边关。捧觞跪进养，座客欢解颜。安得百壶酒，使君酩酊还。
与黄寺丞卜邻
作者：刘敞
朝代：宋

卜居先卜邻，相望成相亲。无复羁旅恨，况逢性情真。食薇亦自足，倾盖不为新。杖屦通阡陌，谁能倦角巾。
与黄寺丞卜邻
作者：刘敞
朝代：宋

卜居先卜邻，相望成相亲。
无復羁旅恨，况逢性情真。
食薇亦自足，倾盖不为新。
杖屦通阡陌，谁能倦角巾。
丙申闰月领扬州与京师诸公别戊戌十一月受诏还阁首尾仅三年尔然原叔伯庸隐甫子奇公南清卿之翰昌言八人者皆已徂谢感之怆然作七言寄滑州正臣密学给事
作者：刘敞
朝代：宋
体裁：七言律诗

冠盖如云笑别时，亦知陈迹易伤悲。归来未似钟山醉，零落多于邺下诗。人事可怜驹过隙，秋风几许鬓成丝。何须更听山阳笛，欲近西州涕自垂。
东山
作者：刘敞
朝代：宋
体裁：七言绝句

独孤刺史提千骑，飞盖驩游向此中。高岸如今已成谷，还如岘首忆羊公。
东楼
作者：刘敞
朝代：宋
体裁：五言绝句

能怀望乡思，慎勿上东楼。海气常常雾，淮声故故愁。
东池避暑二首
作者：刘敞
朝代：宋

凉风千个竹，疏雨万枝莲。自是清无寐，非关醉不眠。翠石琅玕色，长杨风雨声。不须醉剧饮，此地有馀清。
东池避暑二首·其一
作者：刘敞
朝代：宋

凉风千个竹，疏雨万枝莲。自是清无寐，非关醉不眠。
东池避暑二首·其一
作者：刘敞
朝代：宋

凉风千箇竹，疏雨万枝莲。
自是清无寐，非关醉不眠。
东池避暑二首·其二
作者：刘敞
朝代：宋

翠石琅玕色，长杨风雨声。
不须醉剧饮，此地有余清。
东池避暑二首·其二
作者：刘敞
朝代：宋

翠石琅玕色，长杨风雨声。不须醉剧饮，此地有馀清。
东邻花
作者：刘敞
朝代：宋

卜居非卜邻，适幸邻花发。照曜东轩东，暄然二三月。露香送清吹，晨艳开繁雪。稚子戏墙根，鸣鸡出林樾。我来奔羁旅，疑及武陵歇。欲访竟无从，空观对寥寂。为人懵俗事，邻里多谢绝。独尔可相亲，芬芳未应灭。
东邻花
作者：刘敞
朝代：宋

卜居非卜邻，适幸邻花发。
照曜东轩东，暄然二三月。
露香送清吹，晨艷开繁雪。
稚子戏墙根，鸣鷄出林樾。
我来奔羁旅，疑及武陵歇。
欲访竟无从，空观对寥寂。
为人懵俗事，邻里多谢绝。
独尔可相亲，芬芳未应灭。
东门行
作者：刘敞
朝代：宋

拂衣趋长道，抚剑独叹息。并岁不易衣，期旦曾一食。悠悠风俗薄，顾我若异域。积金要能笑，弹铗轻下客。岂辞蓬蒿居，未与尘世隔。黄鹄非池禽，东南举六翮。出门尚徘徊，悲鸣念旧国。何日复来还，为君涕沾臆。
东门行
作者：刘敞
朝代：宋

拂衣趋长道，抚剑独叹息。
并岁不易衣，期旦曾一食。
悠悠风俗薄，顾我若异域。
积金要能笑，弹铗轻下客。
岂辞蓬蒿居，未与尘世隔。
黄鹄非池禽，东南举六翮。
出门尚徘徊，悲鸣念旧国。
何日復来还，为君涕沾臆。
东馆避暑
作者：刘敞
朝代：宋
体裁：古风

虚馆含微风，高梧散层阴。逍遥敞户牖，旷荡披烦襟。云光压孤城，火气连千岑。四海俱探汤，独清亦何心。愿倾西湖水，起就三日霖。落落抱寸诚，此志谁能任。
中使传宣二月一日史院赐御筵某亦预召作七言呈禹玉真孺景仁三内翰
作者：刘敞
朝代：宋

虞书纪典上稽唐，鲁史传经近属商。
刻玉春山瞻气象，积星东壁聚鈎芒。
朝思膏饫懽情洽，天令中和尽刻长。
虽引客卿讥子墨，翰林还许望清光。
中使传宣二月一日史院赐御筵某亦预召作七言呈禹玉真孺景仁三内翰
作者：刘敞
朝代：宋

虞书纪典上稽唐，鲁史传经近属商。刻玉春山瞻气象，积星东壁聚钩芒。朝思膏饫欢情洽，天令中和尽刻长。虽引客卿讥子墨，翰林还许望清光。
中元雨后招两漕
作者：刘敞
朝代：宋

积水吾山溢，轻风汶筱秋。微凉禁鲁酒，清唱发齐讴。小雨何须急，高云更肯留。知公兴不浅，能醉月边楼。
中元雨后招两漕
作者：刘敞
朝代：宋

积水吾山溢，轻风汶篠秋。
微凉禁鲁酒，清唱发齐讴。
小雨何须急，高云更肯留。
知公兴不浅，能醉月边楼。
中秋夜作
作者：刘敞
朝代：宋

凄风白露堕清秋，月上江湖开客愁。世事纷纷欲如发，醉醒任意判悠悠。
中秋夜作
作者：刘敞
朝代：宋

凄风白露堕清秋，月上江湖开客愁。
世事纷纷欲如髮，醉醒任意判悠悠。
中秋月榭饮会
作者：刘敞
朝代：宋
体裁：五言律诗

清秋望不极，凉月夜还新。河汉初无际，山川共绝尘。举杯光可挹，起舞影相亲。此兴何曾浅，风流忆古人。
临昆亭
作者：刘敞
朝代：宋

孤城西北起高楼，天半昆崙入寸眸。碧树参差见平圃，屯云重叠辨轩丘。百年礼乐逢休运，千里江山极胜游。那似鲍昭空写恨，不为王粲独销忧。
临昆亭
作者：刘敞
朝代：宋

孤城西北起高楼，天半昆崙入寸眸。
碧树参差见平圃，屯云重迭辨轩丘。
百年礼乐逢休运，千里江山极胜游。
那似鲍昭空写恨，不为王粲独销忧。
临波亭饮席赠徐二
作者：刘敞
朝代：宋

华星烂长天，明月被清池。良景岂易得，佳宾共在兹。形骸久相忘，卮酒安足辞。高歌激风飙，宜笑散春晖。中置浩长叹，民生信多为。非无逍遥乡，固在閒暇时。及尔不快饮，岁月忽欲驰。世事纷悠悠，放言为吾师。
临波亭饮席赠徐二
作者：刘敞
朝代：宋

华星烂长天，明月被清池。
良景岂易得，佳宾共在兹。
形骸久相忘，巵酒安足辞。
高歌激风飙，宜笑散春晖。
中置浩长叹，民生信多为。
非无逍遥乡，固在閒暇时。
及尔不快饮，岁月忽欲驰。
世事纷悠悠，放言为吾师。
临渊亭寄辇下亲旧
作者：刘敞
朝代：宋

蚕鱼山迤逦，济汶水交流。信美终非土，思乡更倚楼。露滋黄菊晚，风起白云秋。长啸澄潭上，谁怜公子牟。
临渊亭寄辇下亲旧
作者：刘敞
朝代：宋

蚕鱼山迤逦，济汶水交流。
信羙终非土，思乡更倚楼。
露滋黄菊晚，风起白云秋。
长啸澄潭上，谁怜公子牟。
临渊亭望凤凰等山作
作者：刘敞
朝代：宋

孟公多胜诣，故在杯酒间。虽非菊花时，辄复寻龙山。平明骑马出，日暮倒帻还。若人难重得，此风犹可攀。问我亦何为，翛然方闭关。忘言在得意，独往路已难。
临渊亭望鳯凰等山作
作者：刘敞
朝代：宋

孟公多胜诣，故在杯酒间。
虽非菊花时，辄復寻龙山。
平明骑马出，日暮倒帻还。
若人难重得，此风犹可攀。
问我亦何为，翛然方闭关。
忘言在得意，独往路已难。
临都馆
作者：刘敞
朝代：宋

揽辔岁空尽，萧条万里间。向来貂已敝，此去鬓宜班。雪没前王帐，沙连右地山。星回阳气复，吾亦至几还。
临都馆
作者：刘敞
朝代：宋

揽辔岁空尽，萧条万里间。
向来貂已敝，此去鬓宜班。
雪没前王帐，沙连右地山。
星回阳气復，吾亦至几还。
临雨亭
作者：刘敞
朝代：宋

秋至感人思，登临成惘然。浮云帝乡外，落日古城边。归雁声相别，幽花色可怜。名山负独往，触物见徂年。
临雨亭
作者：刘敞
朝代：宋

秋至感人思，登临成惘然。
浮云帝乡外，落日古城边。
归鴈声相别，幽花色可怜。
名山负独往，触物见徂年。
丹井
作者：刘敞
朝代：宋

清源秪数尺，知是炼丹余。
安得栖真子，相邀肘后书。
丹井
作者：刘敞
朝代：宋

清源秪数尺，知是鍊丹馀。安得栖真子，相邀肘后书。
为纪四谒旧相识
作者：刘敞
朝代：宋

非无负米志，复作退飞身。岂但龙蛇蛰，终惭鸿雁宾。萧条依陋巷，契阔问通津。长铗行焉往，悲歌夜复晨。交游青眼隔，世路白头新。意谢栖栖佞，情依恋恋仁。敢齐天下士，真愧辙中鳞。肯问三年学，壶飧及病亲。
为纪四谒旧相识
作者：刘敞
朝代：宋

非无负米志，復作退飞身。
岂但龙蛇蛰，终惭鸿鴈宾。
萧条依陋巷，契阔问通津。
长铗行焉往，悲歌夜復晨。
交游青眼隔，世路白头新。
意谢栖栖侫，情依恋恋仁。
敢齐天下士，真愧辙中鳞。
肯问三年学，壶飱及病亲。
为转运沈郎中题
作者：刘敞
朝代：宋

宝轴牙签三万馀，中园华宇荫清渠。风流复见郊居赋，荣观归乘使者车。俯仰江山乐无有，优游文籍昔谁如。何当去此从君语，尽得平生未见书。
为转运沈郎中题
作者：刘敞
朝代：宋

宝轴牙籤三万余，中园华宇荫清渠。
风流復见郊居赋，荣观归乘使者车。
俯仰江山乐无有，优游文籍昔谁如。
何当去此从君语，尽得平生未见书。
久阴
作者：刘敞
朝代：宋
体裁：古风

南方信卑湿，风雨无时节。春风仍晚寒，阳和恐中绝。蛟龙乘江湖，云雾欺日月。驱除怀熏风，悒悒生内热。
久雨
作者：刘敞
朝代：宋

祇忆风回雪，俄惊地出雷。沈阴连甲子，春事总归来。湖水寒侵夜，江云去复回。开年厌卑湿，不待熟黄梅。
久雨
作者：刘敞
朝代：宋

祇忆风回雪，俄惊地出雷。
沈阴连甲子，春事总归来。
湖水寒侵夜，江云去復回。
开年厌卑湿，不待熟黄梅。
久雨
作者：刘敞
朝代：宋

长至须臾二月来，朔云零雨未尝开。阴藏昼景长绣线，寒夺阳和潜律灰。宿翼困冰多后雁，暗香漂水惜残梅。撩晴召暖无他术，安得凉风一夜回。
久雨
作者：刘敞
朝代：宋

长至须臾二月来，朔云零雨未尝开。
阴藏昼景长绣线，寒夺阳和潜律灰。
宿翼困冰多后鴈，暗香漂水惜残梅。
撩晴召暖无他术，安得凉风一夜回。
久雨三首
作者：刘敞
朝代：宋

繁阴过五日，积雨迷九天。衣冠亦泥涂，陵陆成深渊。忘屦已乘橇，舍车始思船。曰余蹈沧海，良知时适然。清渠彼涓流，通逵此夷坦。风云瞬息间，江汉倏生眼。渊源讵能问，浩荡颇可惮。白日蔽九霄，吾行幸当返。岩岩蓬莱巅，赫赫昆崙墟。上帝严紫垣，群仙亦深居。高出云电外，俯视风雨除。安知昏垫民，汨没才阖庐。
久雨三首·其一
作者：刘敞
朝代：宋
体裁：古风

繁阴过五日，积雨迷九天。衣冠亦泥涂，陵陆成深渊。忘屦已乘橇，舍车始思船。曰余蹈沧海，良知时适然。
久雨三首·其三
作者：刘敞
朝代：宋

岩岩蓬莱巅，赫赫昆崙墟。
上帝严紫垣，羣仙亦深居。
高出云电外，俯视风雨除。
安知昏垫民，汩没纔阖庐。
久雨三首·其三
作者：刘敞
朝代：宋

岩岩蓬莱巅，赫赫昆崙墟。上帝严紫垣，群仙亦深居。高出云电外，俯视风雨除。安知昏垫民，汨没才阖庐。
久雨三首·其二
作者：刘敞
朝代：宋
体裁：古风

清渠彼涓流，通逵此夷坦。风云瞬息间，江汉倏生眼。渊源讵能问，浩荡颇可惮。白日蔽九霄，吾行幸当返。
久雨二首
作者：刘敞
朝代：宋

江雨黄梅实，湖云起蛰龙。寒生夜床簟，声绝暮山钟。药裹添新粉，书编坼旧缝。虽知恨卑湿，凉夜尚吾容。颇忆家居日，朝眠一事无。迩来趋幕府，曙雨踏泥涂。城郭飞鸣鹤，阶除戏浴凫。秋风殊不远，行欲问江鲈。
久雨二首·其一
作者：刘敞
朝代：宋
体裁：五言律诗

江雨黄梅实，湖云起蛰龙。寒生夜床簟，声绝暮山钟。药裹添新粉，书编坼旧缝。虽知恨卑湿，凉夜尚吾容。
久雨二首·其二
作者：刘敞
朝代：宋
体裁：五言律诗

颇忆家居日，朝眠一事无。迩来趋幕府，曙雨踏泥涂。城郭飞鸣鹤，阶除戏浴凫。秋风殊不远，行欲问江鲈。
乏酒
作者：刘敞
朝代：宋

摇落偏悲客，清寒昜中人。
寂寥那自守，淡泊亦殊真。
浮俗仍皆醉，虚谈浪饮醇。
高歌傲燕市，忽忆重千钧。
乐郊陈渔台下柏林中结茅作小亭命曰幽素本懿臣刑部之书也谢且戱之
作者：刘敞
朝代：宋
体裁：五言排律

结茅更何好，列柏自成林。素履宜独往，幽人欣宿心。炎辉翳羽盖，清吹和瑶琴。稍与事物远，忽如丘壑深。良无山水趣，安得契知音。
乘小舟入朝京门访安道
作者：刘敞
朝代：宋

南山厌清流，春光满上头。
怀人不胜意，乘兴去扁舟。
静吟日光午，孤棹正修修。
固当见安道，曷若王子猷。
乘小舟入朝京门访安道
作者：刘敞
朝代：宋

南山厌清流，春光满上头。怀人不胜意，乘兴去扁舟。静吟日光午，孤棹正脩脩。固当见安道，曷若王子猷。
九日
作者：刘敞
朝代：宋
体裁：五言律诗

采采黄花菊，飘飘阊阖风。醉从纱帽落，兴与古人同。北岳烽烟隔，甘泉侯骑通。悲歌伤远目，不独为青枫。
九日
作者：刘敞
朝代：宋

霜薄气早寒，木落景已变。佳晨事厌胜，习俗推往彦。忧来初无方，兴尽复自遣。所遇无故物，登临殊非愿。
九日
作者：刘敞
朝代：宋

霜薄气早寒，木落景已变。
佳晨事厌胜，习俗推往彦。
忧来初无方，兴尽復自遣。
所遇无故物，登临殊非愿。
九日寄因甫
作者：刘敞
朝代：宋

遥想登高处，姑苏秋草多。那无万古恨，少作五噫歌。野菊萧萧晚，江鸿叠叠过。尺书不可托，送目奈愁何。
九日寄因甫
作者：刘敞
朝代：宋

遥想登高处，姑苏秋草多。
那无万古恨，少作五噫歌。
野菊萧萧晚，江鸿迭迭过。
尺书不可託，送目奈愁何。
九日对酒二首
作者：刘敞
朝代：宋

惨惨霜天迥，纷纷风叶黄。须倾一樽酒，少浣九回肠。世事浑无定，秋容每自伤。登高何必赋，会使鬓毛苍。懰慄看秋尽，差池感岁穷。薄寒侵白罽，危叶陨青枫。零落茱萸佩，淹留桂树丛。年光不可玩，生意羡冥鸿。
九日对酒二首·其一
作者：刘敞
朝代：宋

惨惨霜天迥，纷纷风叶黄。
须倾一樽酒，少浣九回肠。
世事浑无定，秋容毎自伤。
登高何必赋，会使鬓毛苍。
九日对酒二首·其一
作者：刘敞
朝代：宋

惨惨霜天迥，纷纷风叶黄。须倾一樽酒，少浣九回肠。世事浑无定，秋容每自伤。登高何必赋，会使鬓毛苍。
九日对酒二首·其二
作者：刘敞
朝代：宋

懰慄看秋尽，差池感岁穷。薄寒侵白罽，危叶陨青枫。零落茱萸佩，淹留桂树丛。年光不可玩，生意羡冥鸿。
九日对酒二首·其二
作者：刘敞
朝代：宋

懰栗看秋尽，差池感岁穷。
薄寒侵白罽，危叶陨青枫。
零落茱萸佩，淹留桂树丛。
年光不可玩，生意羡冥鸿。
九日登城北门送孙许州
作者：刘敞
朝代：宋
体裁：五言律诗

红叶迎霜陨，高楼近日暄。送归仍暮节，极望正平原。容易风吹帽，殷勤菊满樽。岂嫌径先醉，当识别销魂。
九日龙华阁寄永叔
作者：刘敞
朝代：宋

黄花欲落晓霜浓，极目秦川一望中。
节物还如去年好，懽游不与故人同。
接䍦自恣风前落，羽檄宁妨席上通。
还畏简书归未得，寄诗黄阁付征鸿。
九日龙华阁寄永叔
作者：刘敞
朝代：宋

黄花欲落晓霜浓，极目秦川一望中。节物还如去年好，欢游不与故人同。接䍦自恣风前落，羽檄宁妨席上通。还畏简书归未得，寄诗黄阁付征鸿。
九曲池
作者：刘敞
朝代：宋
体裁：古风

广陵春欲归，九曲池先暖。积雪未全消，流波已全满。宫城落乔木，岸竹排纤簳。古事无足悲，登临苦日短。
九月三日游乐郊作五言赠同游
作者：刘敞
朝代：宋

昔在西省直，常有中园思。今来非吾室，犹称宣城诗。芳郊后摇落，秋初尚华滋。丹宝何纂纂，黄花复离离。俯见渊鱼翔，仰观云鸟嬉。物性附所适，吾生亦尔期。置酒得同好，追胜不知疲。和歌凉风起，看舞白日移。兴言想丘壑，弱丧惭旌麾。负郭如办此，怀金宁足为。
九月三日游乐郊作五言赠同游
作者：刘敞
朝代：宋

昔在西省直，常有中园思。
今来非吾室，犹称宣城诗。
芳郊后摇落，秋初尚华滋。
丹宝何纂纂，黄花復离离。
俯见渊鱼翔，仰观云鸟嬉。
物性附所适，吾生亦尔期。
置酒得同好，追胜不知疲。
和歌凉风起，看舞白日移。
兴言想丘壑，弱丧惭旌麾。
负郭如办此，怀金宁足为。
九月二十五日召赴后苑观稻
作者：刘敞
朝代：宋

农祥依帝力，鈎盾即天田。
览物秋成后，回舆铚艾前。
膏塍众锦错，香穟万珠联。
共赏仓箱富，初非雨露偏。
铜池寒引溜，玉树晚含烟。
纵观欣游豫，登尝庆吉蠲。
执经纡顾问，拜赐滥周旋。
不负春秋学，端逢大有年。
九月二十五日召赴后苑观稻
作者：刘敞
朝代：宋

农祥依帝力，钩盾即天田。览物秋成后，回舆铚艾前。膏塍众锦错，香穟万珠联。共赏仓箱富，初非雨露偏。铜池寒引溜，玉树晚含烟。纵观欣游豫，登尝庆吉蠲。执经纡顾问，拜赐滥周旋。不负春秋学，端逢大有年。
九月八日晚会永叔西斋
作者：刘敞
朝代：宋

醉翁手种菊，呼我宴西斋。
落日有余兴，穷秋多所怀。
缓歌挥白羽，趣舞堕金钗。
乌帽何胜落，黄花故自佳。
念离还作恶，处世亦安排。
苍鬓聊相对，青云岂易阶。
母容烛见跋，能尽酒如淮。
少作三年别，人生定鲜谐。
九月八日晚会永叔西斋
作者：刘敞
朝代：宋

醉翁手种菊，呼我宴西斋。落日有馀兴，穷秋多所怀。缓歌挥白羽，趣舞堕金钗。乌帽何胜落，黄花故自佳。念离还作恶，处世亦安排。苍鬓聊相对，青云岂易阶。母容烛见跋，能尽酒如淮。少作三年别，人生定鲜谐。
九月十四日于雍熙院为舅氏斋设作
作者：刘敞
朝代：宋
体裁：古风

他时伤远别，渭北遽成悲。今作终天恨，悠悠奈我思。平生华屋处，回首不胜悲。寂寞西州路，何堪再到时。
九月十日雨中孚先见过围棋尝茶
作者：刘敞
朝代：宋

幸从大夫后，而无吏事忧。出沐风雨夕，闭门松菊秋。素交辱见过，意气何绸缪。车骑皆雨立，富贵若浮云。围棋纾壮心，酌茗当献酬。岂惟邻里好，足慰平生游。书籍可许通，水火得所求。独恨鸡黍薄，无以充淹留。我穷若匏瓜，于世良悠悠。寂寞守一隅，非君谁见收。庶几除三径，玩此岁方遒。莫令子衿诗，更作商声讴。
九月十日雨中孚先见过围棋尝茶
作者：刘敞
朝代：宋

幸从大夫后，而无吏事忧。
出沐风雨夕，闭门松菊秋。
素交辱见过，意气何绸缪。
车骑皆雨立，富贵若浮云。
围棋纾壮心，酌茗当献酬。
岂惟邻里好，足慰平生游。
书籍可许通，水火得所求。
独恨鸡黍薄，无以充淹留。
我穷若匏瓜，于世良悠悠。
寂寞守一隅，非君谁见收。
庶几除三径，玩此歳方遒。
莫令子衿诗，更作商声讴。
九疑山图
作者：刘敞
朝代：宋
体裁：七言绝句

苍梧南岸碧嵯峨，直上云衢不甚多。天使九峰迷万世，可怜虞舜不悲歌。
书候潮亭
作者：刘敞
朝代：宋

沧江浸长空，天使限南北。繁阴属暮岁，波浪无时息。烈风何轰豗，深木腾霹雳。远吹湖中白，来蔽江南碧。巉岩千峰玉，变化不可测。恐是时向晚，鬼神任胸臆。烛龙衔长耀，来集昆岭侧。又疑吴王兵，如荼压上国。勇气吞中原，晶光洞江北。久望生悸慄，嗟我问津客。横流岂难制，路险未可得。吾道固当然，滔滔欲谁易。
书候潮亭
作者：刘敞
朝代：宋

沧江浸长空，天使限南北。
繁阴属暮岁，波浪无时息。
烈风何轰豗，深木腾霹雳。
远吹湖中白，来蔽江南碧。
巉岩千峰玉，变化不可测。
恐是时向晚，鬼神任胸臆。
烛龙衔长耀，来集昆岭侧。
又疑吴王兵，如荼压上国。
勇气吞中原，晶光洞江北。
久望生悸栗，嗟我问津客。
横流岂难制，路险未可得。
吾道固当然，滔滔欲谁易。
书堂
作者：刘敞
朝代：宋

客身困旅人，未如负舍蜗。滚滚荆吴间，所居不常家。宴安非吾事，但恐发早华。且复一日葺，随时具生涯。白盛烂四壁，茔净磨疵瑕。虚明豁心府，永使思无邪。愁来莫与语，起就书龙蛇。亦足写方寸，放歌快咨嗟。苦嫌中庭窄，所生野草花。故须种松竹，反忆日月遐。岁寒与谁共，惆怅终无他。
书堂
作者：刘敞
朝代：宋

客身困旅人，未如负舍蜗。
滚滚荆吴间，所居不常家。
宴安非吾事，但恐髪早华。
且復一日葺，随时具生涯。
白盛烂四壁，茔凈磨疵瑕。
虚明豁心府，永使思无邪。
愁来莫与语，起就书龙蛇。
亦足写方寸，放歌快咨嗟。
苦嫌中庭窄，所生野草花。
故须种松竹，反忆日月遐。
歳寒与谁共，惆怅终无他。
二十六日大风寄贡甫
作者：刘敞
朝代：宋

雨止天大风，草木皆怒号。
居人不得寐，起见星月高。
鸟兽羣悲鸣，空虚如波涛。
行子今安至，怆怆我心劳。
山川幸非远，岁月亦未滔。
自伤下泽车，不及乡里豪。
衮衮随飞蓬，悲歌撃长刀。
丈夫寒如此，何愧儿女曹。
无由託飞云，更寄身上袍。
二十六日大风寄贡甫
作者：刘敞
朝代：宋

雨止天大风，草木皆怒号。居人不得寐，起见星月高。鸟兽群悲鸣，空虚如波涛。行子今安至，怆怆我心劳。山川幸非远，岁月亦未滔。自伤下泽车，不及乡里豪。衮衮随飞蓬，悲歌击长刀。丈夫寒如此，何愧儿女曹。无由托飞云，更寄身上袍。
于司録东园
作者：刘敞
朝代：宋
体裁：七言律诗

辟疆园圃厌城闉，闻道池台事事新。自置一樽消永日，别留槃石待幽人。雨添草色迷三径，风散花香入四邻。亦欲肩舆乘兴去，主人何必旧相亲。
五月十一日早行是日风寒如八九月
作者：刘敞
朝代：宋
体裁：五言律诗

晨兴事朝谒，星汉已阑干。云薄露犹湿，风高天正寒。尘衣先改素，蓬鬓强弹冠。兴在江湖永，空歌行路难。
五月望日赴紫宸谒待旦假寐
作者：刘敞
朝代：宋

半夜北风天反寒，倒衣惊问紫宸班。
云容不辨阴晴际，月色犹迷爽晦间。
独喜鸣鷄应钟漏，正怜残梦识江山。
濯缨簪笔初无补，空愧纷纷数往还。
五色菊
作者：刘敞
朝代：宋
体裁：七言绝句

屡闻白雪题诗句，饱见黄花泛酒杯。岂是一枝能五色，相随次第雪中开。
五色蔷薇
作者：刘敞
朝代：宋
体裁：七言绝句

春来百花次第发，红白无数竞芳菲。解向人间占五色，风流不尽是蔷薇。
五言寄江丈邻几时往尉氏未还
作者：刘敞
朝代：宋

终日相与居，岂知相得懽。
出门一分袂，乃觉携手难。
西风过浮云，急雨生早寒。
清秋令人悲，兹游何当还。
歳月游将晚，念君尚加餐。
五言寄江丈邻几时往尉氏未还
作者：刘敞
朝代：宋

终日相与居，岂知相得欢。出门一分袂，乃觉携手难。西风过浮云，急雨生早寒。清秋令人悲，兹游何当还。岁月游将晚，念君尚加餐。
京尹仲议侍读自成都赴阙将过长安先寄
作者：刘敞
朝代：宋

都城一别远相望，楚水秦山各异方。
毎颂中和传四子，重闻京兆得三王。
执经误接金华袐，卧阁惊看鬓色苍。
逃暑肯为千日饮，能无歌舞荐清觞。
京尹仲议侍读自成都赴阙将过长安先寄
作者：刘敞
朝代：宋

都城一别远相望，楚水秦山各异方。每颂中和传四子，重闻京兆得三王。执经误接金华袐，卧阁惊看鬓色苍。逃暑肯为千日饮，能无歌舞荐清觞。
今古路
作者：刘敞
朝代：宋
体裁：古风

出门道路多，纵横不可测。我今欲远行，须问曾行客。徐徐逢路人，借问青松侧。客曰今何往，答之游京国。客乃指要路，而言行有益。古路虽大道，不如今路直。但行今人路，犹如假羽翼。彼客别我去，独自踌躇立。为见今古路，信乃无差忒。今路足轮蹄，古路多荆棘。欲行今人路，恐背古人迹。欲行古人路，今人笑迂僻。又拟不出门，奈何饥寒逼。哀哀此时路，悠悠苍天色。不避今人嫌，路须行古陌。古陌虽然远，且保无蹶失。勉哉自勉哉，前去难云适。不获见杨朱，万古凝愁魄。
今旦
作者：刘敞
朝代：宋

今旦风凄冷，始觉阴气繁。白日无光彩，未敢启前轩。卜居止容膝，他时用为叹。及此殊觉胜，闭塞有馀温。拨弃当世虑，纵观上古言。禹稷称栉风，孔颜乐闭门。穷通或相背，劳逸足自论。优游盖卒岁，达者尝有言。
今旦
作者：刘敞
朝代：宋

今旦风凄冷，始觉阴气繁。
白日无光彩，未敢启前轩。
卜居止容膝，他时用为嘆。
及此殊觉胜，闭塞有余温。
拨弃当世虑，纵观上古言。
禹稷称栉风，孔颜乐闭门。
穷通或相背，劳逸足自论。
优游盖卒岁，达者尝有言。
代书寄鸭脚子于都下亲友
作者：刘敞
朝代：宋
体裁：古风

予指老无力，不能苦多书。书苟过百字，便觉筋挛拘。京都多豪英，往往在石渠。作书不可周，寄声亦已疏。后园植佳果，远赠当鲤鱼。中虽无尺素，加餐意何如。
以石为玉
作者：刘敞
朝代：宋
体裁：五言律诗

梧台有沈璞，由来非一春。时无司南驾，自比连城珍。宁如昆邱叟，相与笑缁磷。勿以名夸世，而将暗投人。
以近文投谢学士
作者：刘敞
朝代：宋

自昔周旦死，珍凤閟空峦。民斯未尝见，犹取图象观。况彼圣人没，众说纷无端。能言拒杨墨，岂秪均遗鸾。念我生苦后，读书乐瓢箪。潜精探遗文，仿象良云难。犹如琢圭玉，考法求所安。虽无绳与矩，我知不为丸。凝诚矢弗变，势利非攸欢。譬于寸木微，积久能巑岏。有羽必怀耸，有声必希弹。方期沐清德，敢不振斯冠。
以近文投谢学士
作者：刘敞
朝代：宋

自昔周旦死，珍鳯閟空峦。
民斯未尝见，犹取图象观。
况彼圣人没，众说纷无端。
能言拒杨墨，岂秪均遗鸾。
念我生苦后，读书乐瓢箪。
潜精探遗文，仿象良云难。
犹如琢圭玉，考法求所安。
虽无绳与矩，我知不为丸。
凝诚矢弗变，势利非攸欢。
譬于寸木微，积久能巑岏。
有羽必怀耸，有声必希弹。
方期沐清德，敢不振斯冠。
任城道中
作者：刘敞
朝代：宋

驱车太山下，过憩任与樊。
此地昔建侯，邈哉羲皇孙。
市朝非一世，茂草空平原。
三十余万岁，忽如飞鸿奔。
毁墓骨已销，但有石椁存。
纵横委路隅，冥漠游岱魂。
古今一邱貉，成败谁復论。
区区东家翁，乃復哀玙璠。
牛山顾千驷，涕下何由谖。
忠义独不朽，庶几长者言。
任城道中
作者：刘敞
朝代：宋

驱车太山下，过憩任与樊。此地昔建侯，邈哉羲皇孙。市朝非一世，茂草空平原。三十馀万岁，忽如飞鸿奔。毁墓骨已销，但有石椁存。纵横委路隅，冥漠游岱魂。古今一邱貉，成败谁复论。区区东家翁，乃复哀玙璠。牛山顾千驷，涕下何由谖。忠义独不朽，庶几长者言。
伏日寻邻几不见
作者：刘敞
朝代：宋
体裁：古风

朝日出东北，青云散朱晖。坚金为之铄，信此庚气微。吾子善闭关，今何冒炎威。流汗正被面，飞尘常满衣。忆君若冰雪，无以慰渴饥。伏日万鬼行，至如早旋归。
伏波
作者：刘敞
朝代：宋
体裁：五言律诗

伏波志慷慨，南涉武溪深。铜柱功一跌，壶倾悲至今。吾闻威四海，亦有失前禽。试察两阶舞，应如丹浦心。
伤梅公异二首
作者：刘敞
朝代：宋

已矣梅公异，乡庠漫贡生。竟无杨得意，终失马相如。道德生何负，心怀死不摅。新坟帝城外，赠泪独沾裾。刻苦身常病，忧愁寿易侵。空令武子死，谁听伯牙琴。寥落书盈箧，肃条风满林。惟应都下士，能记洛生吟。
伤梅公异二首·其一
作者：刘敞
朝代：宋
体裁：五言律诗

已矣梅公异，乡庠漫贡生。竟无杨得意，终失马相如。道德生何负，心怀死不摅。新坟帝城外，赠泪独沾裾。
伤梅公异二首·其二
作者：刘敞
朝代：宋
体裁：五言律诗

刻苦身常病，忧愁寿易侵。空令武子死，谁听伯牙琴。寥落书盈箧，肃条风满林。惟应都下士，能记洛生吟。
伤胡二
作者：刘敞
朝代：宋

人生期百龄，子适四之一。人仕期万石，子适升斗秩。禀灵甚纯粹，守道复贞吉。无负于神明，如何有仓猝。虽登爵一命，亦治邑千室。名竟未达君，泽亦不被物。鬼神莽无状，天道眇难诘。冥冥九原深，永与颜贾匹。
伤胡二
作者：刘敞
朝代：宋

人生期百龄，子适四之一。
人仕期万石，子适升斗秩。
禀灵甚纯粹，守道復贞吉。
无负于神明，如何有仓猝。
虽登爵一命，亦治邑千室。
名竟未达君，泽亦不被物。
鬼神莽无状，天道眇难诘。
冥冥九原深，永与颜贾匹。
伤胡二湘
作者：刘敞
朝代：宋

知心不易得，此别定终天。自古皆有死，夫君独少年。论文真已矣，挥涕默潸然。会有清琴在，祗应永绝弦。
伤胡二湘
作者：刘敞
朝代：宋

知心不易得，此别定终天。
自古皆有死，夫君独少年。
论文真已矣，挥涕默澘然。
会有清琴在，祗应永绝絃。
伯劳
作者：刘敞
朝代：宋
体裁：七言绝句

伯劳东去燕西归，可惜春光相见稀。惟有歌声留别恨，画梁三日更尘飞。
伯父挽词
作者：刘敞
朝代：宋

四十宾兴七十归，清风远与古人稀。
未如彭祖犹为天，颇似桐乡得所依。
何路可能奔远日，此生无復待乌衣。
故寻庭树丁宁诲，东望吴门涕自挥。
伯父挽词
作者：刘敞
朝代：宋

四十宾兴七十归，清风远与古人稀。未如彭祖犹为夭，颇似桐乡得所依。何路可能奔远日，此生无复待乌衣。故寻庭树丁宁诲，东望吴门涕自挥。
伯镇出都后见寄
作者：刘敞
朝代：宋

叠鼓鸣笳太守船，都人倾注似登仙。旧游俯仰成陈迹，离思纷纭绕别弦。愁目青枫空自极，素书双鲤不忘传。恐君未得江湖乐，追诏方将急用贤。
伯镇出都后见寄
作者：刘敞
朝代：宋

疉鼓鸣笳太守船，都人倾注似登仙。
旧游俯仰成陈迹，离思纷纭遶别絃。
愁目青枫空自极，素书双鲤不忘传。
恐君未得江湖乐，追诏方将急用贤。
侍读右丞赠尚书李公挽词
作者：刘敞
朝代：宋
体裁：五言律诗

扶阳诗礼学，世世有知名。玉树芳荣早，金华地望清。川沈终合剑，风折欲分荆。萧瑟乌衣巷，偏伤道路情。
依韵和永叔即席送择之出守陜府
作者：刘敞
朝代：宋

骊驹在门且勿喧，主人留客姑进酒。一时转盼巳陈迹，千里相望更何有。祖侯声名二十年，天下英豪共奔走。谁云白发寄郎曹，更喜朱轓入吾手。扬雄天禄就寂寞，召伯甘棠变枯朽。乃知人事不如意，自古十常有八九。男儿何曾计出处，时运由来有奇偶。莫嫌青云晚著鞭，会取黄金大如斗。君能食饮和天倪，馀事无可付庄叟。
依韵和永叔即席送择之出守陜府
作者：刘敞
朝代：宋

骊驹在门且勿喧，主人留客姑进酒。
一时转盼巳陈迹，千里相望更何有。
祖侯声名二十年，天下英豪共奔走。
谁云白髪寄郎曹，更喜朱轓入吾手。
扬雄天禄就寂寞，召伯甘棠变枯朽。
乃知人事不如意，自古十常有八九。
男儿何曾计出处，时运由来有奇偶。
莫嫌青云晚着鞭，会取黄金大如斗。
君能食饮和天倪，余事无可付庄叟。
依韵和致政庞相公上巳约游集禧观不至
作者：刘敞
朝代：宋

琳馆经春瑞气浮，当时曾约相车游。仙花又向庭中落，宫水还萦苑外流。云路空思攀去鹤，沙堤犹忆问行牛。明年三月芳菲在，须把兰亭禊事脩。
依韵和致政庞相公上巳约游集禧观不至
作者：刘敞
朝代：宋

琳馆经春瑞气浮，当时曾约相车游。
仙花又向庭中落，宫水还萦苑外流。
云路空思攀去鹤，沙堤犹忆问行牛。
明年三月芳菲在，须把兰亭褉事修。
依韵奉和梅尧臣四首
作者：刘敞
朝代：宋

阴云著地无精光，细雨翳日看微茫。千里江山在何处，心怜社燕冲风翔。而今四海虽休兵，犹有防秋在戌城。征妇裁衣欲寄远，时将蚁子侯阴晴。春草更绿春林衰，长安游客未成衣。凄凄计欲变寒色，一夜无语看灯辉。欲埽鹏翅还北溟，欲引羲辔来东瀛。从兹阴翳永绝灭，康衢不使泥涂生。
依韵奉和梅尧臣四首·其一
作者：刘敞
朝代：宋

阴云着地无精光，细雨翳日看微茫。
千里江山在何处，心怜社燕衝风翔。
依韵奉和梅尧臣四首·其一
作者：刘敞
朝代：宋

阴云著地无精光，细雨翳日看微茫。千里江山在何处，心怜社燕冲风翔。
依韵奉和梅尧臣四首·其三
作者：刘敞
朝代：宋
体裁：七言绝句

春草更绿春林衰，长安游客未成衣。凄凄计欲变寒色，一夜无语看灯辉。
依韵奉和梅尧臣四首·其二
作者：刘敞
朝代：宋
体裁：七言绝句

而今四海虽休兵，犹有防秋在戌城。征妇裁衣欲寄远，时将蚁子侯阴晴。
依韵奉和梅尧臣四首·其四
作者：刘敞
朝代：宋
体裁：七言绝句

欲埽鹏翅还北溟，欲引羲辔来东瀛。从兹阴翳永绝灭，康衢不使泥涂生。
依韵谢某送行诗
作者：刘敞
朝代：宋

天涯毕昴隔烟尘，风雪梁山忆侍亲。行记简书聊接淅，去怀印绶正逢春。评依月旦情增恋，诗感兰陔意重陈。先向沙堤侯归骑，却瞻霖雨作伊晨。
依韵谢某送行诗
作者：刘敞
朝代：宋

天涯毕昴隔烟尘，风雪梁山忆侍亲。
行记简书聊接淅，去怀印绶正逢春。
评依月旦情增恋，诗感兰陔意重陈。
先向沙堤侯归骑，郄瞻霖雨作伊晨。
便坐廷中稆生嘉禾两本因成二十八字呈同僚诸君
作者：刘敞
朝代：宋
体裁：七言绝句

报政三年愧鲁公，将何归奏未央宫。便廷嘉谷知天意，因得从容贺岁丰。
俞氏甥及第后赴寿春尉立别
作者：刘敞
朝代：宋

尔门大父行，俱是云霄人。诸孙自骏骨，高第复青春。试吏小山下，还家芳桂新。当成我宅相，宁肯滞埃尘。
俞氏甥及第后赴寿春尉立别
作者：刘敞
朝代：宋

尔门大父行，俱是云霄人。
诸孙自骏骨，高第復青春。
试吏小山下，还家芳桂新。
当成我宅相，宁肯滞埃尘。
修府学后同官僚见诸生
作者：刘敞
朝代：宋

用儒沐休运，抚俗奉明诏。虽愧文翁治，犹非武城笑。兹堂丞相规，颇尽泮宫妙。高阁横青冥，长廊骛䆗窱。春秋大复古，修旧非所诮。庭坛一已新，丹垩欻相照。迂疏赖众才，简默希坐啸。况多都邑贤，历讲道术要。藩篱可目涉，弦诵或耳剽。泛乡亦何人，千载名独劭。
修府学后同官僚见诸生
作者：刘敞
朝代：宋

用儒沐休运，抚俗奉明诏。
虽愧文翁治，犹非武城笑。
兹堂丞相规，颇尽泮宫妙。
高阁横青冥，长廊骛䆗窱。
春秋大復古，修旧非所诮。
庭坛一已新，丹垩欻相照。
迂疏赖众才，简默希坐啸。
况多都邑贤，历讲道术要。
藩篱可目涉，弦诵或耳剽。
氾乡亦何人，千载名独劭。
偃师驿观先帝所植两松及钱丞相壁记
作者：刘敞
朝代：宋

华封耆老望车尘，故以青松祝圣人。云去帝乡桑变海，旧枝重叠长龙鳞。
偃师驿观先帝所植两松及钱丞相壁记
作者：刘敞
朝代：宋

华封耆老望车尘，故以青松祝圣人。
云去帝乡桑变海，旧枝重迭长龙鳞。
停云诗
作者：刘敞
朝代：宋
体裁：古风

停停何山云，霭霭在我庐。浓光贲草木，润气下琴书。望望若可亲，久之翳寒虚。坐恐猋风来，东西随所如。我道与世异，里闾相见疏。嗟云亦何事，低徊能慕予。谅以无心故，形影暂相于。
偶作二首
作者：刘敞
朝代：宋

蓬蒿附高原，芙蕖植污池。物生自有性，不为高下移。贵在世所用，未可以为师。贱在众不识，未可以为嗤。州来薄千乘，巢父轻九州。齐景登牛山，涕泗独交流。左右同来人，呜咽不息收。共知富贵乐，变化不可留。四顾更悲叹，万类莽悠悠。歌舞未终曲，回首已可愁。或指白杨下，荒草古时丘。危辞才感拂，耿耿相应酬。岂识达观士，笑尔若蜉蝣。
偶作二首·其一
作者：刘敞
朝代：宋
体裁：古风

蓬蒿附高原，芙蕖植污池。物生自有性，不为高下移。贵在世所用，未可以为师。贱在众不识，未可以为嗤。
偶作二首·其二
作者：刘敞
朝代：宋

州来薄千乘，巢父轻九州。齐景登牛山，涕泗独交流。左右同来人，呜咽不息收。共知富贵乐，变化不可留。四顾更悲叹，万类莽悠悠。歌舞未终曲，回首已可愁。或指白杨下，荒草古时丘。危辞才感拂，耿耿相应酬。岂识达观士，笑尔若蜉蝣。
偶作二首·其二
作者：刘敞
朝代：宋

州来薄千乘，巢父轻九州。
齐景登牛山，涕泗独交流。
左右同来人，呜咽不息收。
共知富贵乐，变化不可留。
四顾更悲嘆，万类莽悠悠。
歌舞未终曲，回首已可愁。
或指白杨下，荒草古时丘。
危辞才感拂，耿耿相应酬。
岂识达观士，笑尔若蜉蝣。
元日发古北口寄禹玉直孺昌言三阁老
作者：刘敞
朝代：宋
体裁：七言律诗

桂酒椒盘共发春，山川虽旧物华新。仲尼鲁史王正月，泰帝河图岁甲寅。玉殿耸闻斟白兽，火城想见接清尘。应怜二使星安在，北斗杓端析木津。
入山
作者：刘敞
朝代：宋

连山何丛丛，相背复相向。盘溪殆千曲，险石弥万状。或疑天地翻，斗起渤碣浪。蹙沓更腾凌，变化倏奇壮。舟车未为用，夷夏永觖望。凿空伊谁氏，重译肇霸王。茫茫千万岁，冉冉道交丧。薄伐策已卑，割据事逾妄。衣冠惨分裂，玉帛敝辞让。至仁有柔服，远驭耻惩创。非无一丸泥，不乏万人将。齐雠纾九世，鲁锦轻百两。羊肠劳跻攀，鱼齿困沿并。彼岐亦云岨，易简德固旷。大哉天作诗，因见圣者量。
入山
作者：刘敞
朝代：宋

连山何丛丛，相背復相向。
盘溪殆千曲，险石弥万状。
或疑天地翻，斗起渤碣浪。
蹙沓更腾凌，变化倐奇壮。
舟车未为用，夷夏永觖望。
凿空伊谁氏，重译肇霸王。
茫茫千万岁，冉冉道交丧。
薄伐策已卑，割据事逾妄。
衣冠惨分裂，玉帛敝辞让。
至仁有柔服，远驭耻惩创。
非无一丸泥，不乏万人将。
齐雠纾九世，鲁锦轻百两。
羊肠劳跻攀，鱼齿困沿并。
彼岐亦云岨，易简德固旷。
大哉天作诗，因见圣者量。
入荆江
作者：刘敞
朝代：宋

此江自岷山，浩瀚浮西极。中为三峡束，壅阏气愤激。崩腾得平地，千里怒未息。虽投洞庭阔，争道犹逼窄。触岸皆倒流，势兼万牛力。浑黄不可鉴，咫尺瞢玄白。颇似昆崙流，泄源下积石。逶迤屡屈折，九曲乃大直。始信枉渚歌，至今犹悽恻。中流忽沙沸，惨惨半江黑。俄顷成丘陵，方舟渡安得。坤仪理专静，何故辄损益。多异真穷乡，所逢岂中国。墨生忍黔突，孔子不暖席。贤圣亦远游，吾宁倦行役。
入荆江
作者：刘敞
朝代：宋

此江自岷山，浩瀚浮西极。
中为三峡束，壅阏气愤激。
崩腾得平地，千里怒未息。
虽投洞庭阔，争道犹逼窄。
触岸皆倒流，势兼万牛力。
浑黄不可鉴，咫尺瞢玄白。
颇似昆崙流，洩源下积石。
逶迤屡屈折，九曲乃大直。
始信枉渚歌，至今犹悽恻。
中流忽沙沸，惨惨半江黑。
俄顷成丘陵，方舟渡安得。
坤仪理专静，何故輙损益。
多异真穷乡，所逢岂中国。
墨生忍黔突，孔子不暖席。
贤圣亦远游，吾宁倦行役。
八月六日寄邻几诸君
作者：刘敞
朝代：宋

谬为天官属，得与选事亲。略计三百州，绿衣九千人。较材迷长短，守法愧因循。救末知不足，澄源力难伸。诸君备乡老，多士竞国宾。鉴形肖止水，播物参洪钧。解论皆造微，详延必逢真。仰成宽吏责，端本慰吾民。功则太平始，任非百职伦。聚精会冠剑，重钥閟埃尘。寄重地必禁，问迹疏无因。风雨何萧萧，鸡鸣夜将晨。一日如三月，况兹别累旬。
八月六日寄邻几诸君
作者：刘敞
朝代：宋

谬为天官属，得与选事亲。
略计三百州，绿衣九千人。
较材迷长短，守法愧因循。
救末知不足，澄源力难伸。
诸君备乡老，多士竞国宾。
鉴形肖止水，播物参洪钧。
解论皆造微，详延必逢真。
仰成寛吏责，端本慰吾民。
功则太平始，任非百职伦。
聚精会冠剑，重钥閟埃尘。
寄重地必禁，问迹疏无因。
风雨何萧萧，鸡鸣夜将晨。
一日如三月，况兹别累旬。
八月十六日夜月
作者：刘敞
朝代：宋
体裁：五言律诗

不减冰轮满，微增玉漏长。过云收薄润，重露湿清光。历历素娥影，菲菲丹桂芳。枯槎容客载，醉过羽人傍。
八月旦始凉
作者：刘敞
朝代：宋

骚骚北风急，杳杳白云飞。江汉波新起，蒹葭露欲睎。狂歌闻凤鸟，楚制见荷衣。历历先贤趣，南浮亦庶几。
八月旦始凉
作者：刘敞
朝代：宋

骚骚北风急，杳杳白云飞。
江汉波新起，蒹葭露欲睎。
狂歌闻凤鸟，楚制见荷衣。
历历先贤趣，南浮亦庻几。
八角井
作者：刘敞
朝代：宋
体裁：古风

谁凿八角井，不方亦不圆。此地饶美水，此井独苦泉。泉甘常早竭，泉苦更永年。浪得世上名，对之还慨然。
六月二十六日西阁昼寝
作者：刘敞
朝代：宋

驰骛圣不足，治安愚有余。
愿言从物役，即事实燕居。
清切掖垣峻，深沈云阁虚。
食有万钱膳，架多四部书。
低头悟素飡，游日惭古初。
非吏復非隐，人言定何如。
平生山林尚，自与功名疏。
何为出不反，视此歳月徂。
秋风陨高林，蟋蟀鸣阶除。
行矣浮扁舟，季鹰不欺余。
六月二十六日西阁昼寝
作者：刘敞
朝代：宋

驰骛圣不足，治安愚有馀。愿言从物役，即事实燕居。清切掖垣峻，深沈云阁虚。食有万钱膳，架多四部书。低头悟素餐，游日惭古初。非吏复非隐，人言定何如。平生山林尚，自与功名疏。何为出不反，视此岁月徂。秋风陨高林，蟋蟀鸣阶除。行矣浮扁舟，季鹰不欺余。
六月六日自城北还过深甫避暑
作者：刘敞
朝代：宋

热不就恶木枝，渇不近盗泉水。
自古有成言，念我还如此。
爱君井源百尺深，爱君庭树千里阴。
相知岂计一饭报，长啸聊为猛虎吟。
六月六日自城北还过深甫避暑
作者：刘敞
朝代：宋

热不就恶木枝，渴不近盗泉水。自古有成言，念我还如此。爱君井源百尺深，爱君庭树千里阴。相知岂计一饭报，长啸聊为猛虎吟。
共城寄仲弟
作者：刘敞
朝代：宋

共城稻秧如黍禾，共城木少种竹多。
熟闻迩来风土美，贫无置锥知奈何。
百门苍翠太行麓，百泉清泠淇水澳。
长安宦游跬步到，隐居鷄黍终年足。
人生早念少游言，燕领莫矜飞食肉。
即今囊空未果归，且为黎侯歌式微。
寄声好在久良苦，异时自檝来迎汝。
共城寄仲弟
作者：刘敞
朝代：宋

共城稻秧如黍禾，共城木少种竹多。熟闻迩来风土美，贫无置锥知奈何。百门苍翠太行麓，百泉清泠淇水澳。长安宦游跬步到，隐居鸡黍终年足。人生早念少游言，燕领莫矜飞食肉。即今囊空未果归，且为黎侯歌式微。寄声好在久良苦，异时自楫来迎汝。
兴化寺花
作者：刘敞
朝代：宋
体裁：七言绝句

蟠桃浪占三千岁，琪树虚传十二城。争似此花常在眼，风吹日炙四时荣。
兴庆池送客
作者：刘敞
朝代：宋

红蕖千顷合，碧树百年藤。
长日宜沿泝，清风破欎蒸。
别离情易恶，衰老醉那能。
还望邯郸道，悲歌不自胜。
兴庆池送客
作者：刘敞
朝代：宋

红蕖千顷合，碧树百年藤。长日宜沿溯，清风破郁蒸。别离情易恶，衰老醉那能。还望邯郸道，悲歌不自胜。
兴庆池送江淮陈度支是日微凉
作者：刘敞
朝代：宋
体裁：七言绝句

芙蕖满地水浮空，不意江湖入望中。独把一杯送归客，可怜羁思满秋风。
养鱼
作者：刘敞
朝代：宋

凿池不容数斛水，养鱼才胜十余尾。
可怜出没萍藻间，还如泛澹江湖裏。
君勿笑坳堂坎井无远期，假有神物君不知。
风云变化在倏忽，随众幽潜聊尔为。
养鱼
作者：刘敞
朝代：宋

凿池不容数斛水，养鱼才胜十馀尾。可怜出没萍藻间，还如泛澹江湖里。君勿笑坳堂坎井无远期，假有神物君不知。风云变化在倏忽，随众幽潜聊尔为。
养鸡
作者：刘敞
朝代：宋
体裁：七言绝句

耆旧漂零汉汝南，长鸣独与古无惭。萧萧风雨思君子，欲倚空窗听尔谈。
养鸡
作者：刘敞
朝代：宋

茅茨一亩宫，生理备委曲。
鸡豚自古昔，豢养随世俗。
凿垣安其栖，幼长何碌碌。
旦出四散飞，暮还相从宿。
颇哀鸿鹄辈，饮啄不充腹。
何事万里游，羁旅伤局促。
衣冠相妩媚，庭庑更追逐。
未悟粪土非，岂知稻粱辱。
物理常有此，人情苦不足。
安见避世翁，頽然卧空谷。
养鸡
作者：刘敞
朝代：宋

茅茨一亩宫，生理备委曲。鸡豚自古昔，豢养随世俗。凿垣安其栖，幼长何碌碌。旦出四散飞，暮还相从宿。颇哀鸿鹄辈，饮啄不充腹。何事万里游，羁旅伤局促。衣冠相妩媚，庭庑更追逐。未悟粪土非，岂知稻粱辱。物理常有此，人情苦不足。安见避世翁，颓然卧空谷。
冀州正月十六日饮席
作者：刘敞
朝代：宋
体裁：七言律诗

月缺雪残云乱飞，千灯相照续长辉。寒欺短夜禁杯酒，春入东风试舞衣。老惜佳辰经岁得，醉惊陈迹出门非。渔阳鼓节尤悲壮，知我新从万里飞。
再和邻几
作者：刘敞
朝代：宋

冱寒凋暮节，大雪冒神州。气象昏千里，光芒混六幽。度前蚊过目，陨旷叶惊秋。烟素长谁引，云罗薄自浮。势轻低更起，影乱去还留。玉石均朝采，珠玑共暗投。围城明组练，格野乱旗旒。模象群形富，牢笼众险周。履空谙曳纵，骋望快登楼。栖璧函珍带，装帘耀宝钩。润应何泽比，甘岂井泉侔。万物纷同态，繁阴惨共愁。波声增渤澥，原色借来麰。邀醉时吹面，欺贫屡洒裘。驱除夏蛊尽，排迮楚氛收。人谢泥涂辱，家成汗漫游。画图饶粉垩，比兴极歌讴。积久风逾厉，消迟岁聿遒。短才非子敌，秘思为君抽。高韵侵梁郢，烦言不可酬。
再和邻几
作者：刘敞
朝代：宋

冱寒凋暮节，大雪冒神州。
气象昏千里，光芒混六幽。
度前蚊过目，陨旷叶惊秋。
烟素长谁引，云罗薄自浮。
势轻低更起，影乱去还留。
玉石均朝采，珠玑共暗投。
围城眀组练，格野乱旗旒。
模象羣形富，牢笼众险周。
履空谙曳纵，骋望快登楼。
栖璧函珍带，装帘耀宝鈎。
润应何泽比，甘岂井泉侔。
万物纷同态，繁阴惨共愁。
波声增渤澥，原色借来麰。
邀醉时吹面，欺贫屡洒裘。
驱除夏蛊尽，排迮楚氛收。
人谢泥涂辱，家成汗漫游。
画图饶粉垩，比兴极歌讴。
积久风逾厉，消迟岁聿遒。
短才非子敌，秘思为君抽。
高韵侵梁郢，烦言不可酬。
再游平山堂
作者：刘敞
朝代：宋
体裁：诗

背城历历才十里，经岁悠悠能一来。可惜薄书捐白日，强从宾客宴平台。暮云自与千山合，醉眼时令万宇开。老子谁怜兴不浅，黄花欲落更添杯。
再游平山堂
作者：刘敞
朝代：宋

背城历历纔十里，经岁悠悠能一来。
可惜薄书捐白日，强从宾客宴平台。
暮云自与千山合，醉眼时令万宇开。
老子谁怜兴不浅，黄花欲落更添杯。
再见禁卒住桂阳二首
作者：刘敞
朝代：宋

古亦苗民患，今仍禁旅过。祅氛半翼轸，杀气覆山河。御史暴公子，将军马伏波。不应淹日月，频献凯旋歌。肃肃卷征甲，萧萧出郢门。蛟螭雄步骤，鹰隼急飞翻。数有蛮夷警，遥怜赋税烦。唐虞两阶舞，帝肯用昌言。
再见禁卒住桂阳二首·其一
作者：刘敞
朝代：宋
体裁：五言律诗

古亦苗民患，今仍禁旅过。祅氛半翼轸，杀气覆山河。御史暴公子，将军马伏波。不应淹日月，频献凯旋歌。
再见禁卒住桂阳二首·其二
作者：刘敞
朝代：宋
体裁：五言律诗

肃肃卷征甲，萧萧出郢门。蛟螭雄步骤，鹰隼急飞翻。数有蛮夷警，遥怜赋税烦。唐虞两阶舞，帝肯用昌言。
农哀
作者：刘敞
朝代：宋

阴阳失常度，水旱互为灾。岁暮不成耕，闾里自相哀。相哀竟何奈，田亩弃污莱。欲行关租急，欲居兵赋催。同知罗忧患，谁复念婴孩。往往遗渠沟，顾之泪如颓。国庾须积粟，国帑须羡财。大臣职富国，尔命自宜哉。
农哀
作者：刘敞
朝代：宋

阴阳失常度，水旱互为灾。
岁暮不成耕，闾里自相哀。
相哀竟何奈，田亩弃污莱。
欲行关租急，欲居兵赋催。
同知罗忧患，谁復念婴孩。
往往遗渠沟，顾之泪如颓。
国庾须积粟，国帑须羡财。
大臣职富国，尔命自宜哉。
农父
作者：刘敞
朝代：宋

入水作田，上山伐薪。人世几何，终岁苦贫。安有灵药，化为羽人。呼吸光景，为君外臣。鸟飞不远，暮还其宅。我独匪人，去从兵籍。释弃耒耜，顾贪朝夕。转徙异方，终世为客。
农父·其一
作者：刘敞
朝代：宋
体裁：四言诗

入水作田，上山伐薪。人世几何，终岁苦贫。安有灵药，化为羽人。呼吸光景，为君外臣。
农父·其二
作者：刘敞
朝代：宋
体裁：四言诗

鸟飞不远，暮还其宅。我独匪人，去从兵籍。释弃耒耜，顾贪朝夕。转徙异方，终世为客。
冬晚赠深甫
作者：刘敞
朝代：宋

客游已昨日，已复岁月改。流光一如此，故物纷晦在。忽使中心悲，悠悠若浮海。相思间何阔，此意君当解。
冬晚赠深甫
作者：刘敞
朝代：宋

客游已昨日，已復歳月改。
流光一如此，故物纷晦在。
忽使中心悲，悠悠若浮海。
相思间何阔，此意君当解。
冬暖
作者：刘敞
朝代：宋

南服已卑湿，隆冬方晏温。夏虫轻火伏，葛履易霜繁。谁复谋吹律，吾真笑负暄。爰居或避地，亦慰异乡魂。
冬暖
作者：刘敞
朝代：宋

南服已卑湿，隆冬方晏温。
夏虫轻火伏，葛履易霜繁。
谁復谋吹律，吾真笑负暄。
爰居或避地，亦慰异乡魂。
冬至
作者：刘敞
朝代：宋
体裁：五言绝句

寒事欲无几，春归方有期。嘉辰正须醉，爱日为君迟。
冬至
作者：刘敞
朝代：宋

殊方喜及固阴消，积雪层冰意亦聊。就日稍欣南极永，观云尚恨帝乡遥。闭关自信天心复，吹律应知玉琯调。留滞能无越乡恋，甘泉受计万神朝。
冬至
作者：刘敞
朝代：宋

殊方喜及固阴消，积雪层冰意亦聊。
就日稍欣南极永，观云尚恨帝乡遥。
闭关自信天心復，吹律应知玉管调。
留滞能无越乡恋，甘泉受计万神朝。
冬至即事
作者：刘敞
朝代：宋

南极日差永，幽人喜不胜。阳生渐堙郁，阴老尚凭陵。风解吴山雪，江流蜀地冰。冲寒彊乘兴，屣履过邻僧。
冬至即事
作者：刘敞
朝代：宋

南极日差永，幽人喜不胜。
阳生渐堙郁，阴老尚凭陵。
风解吴山雪，江流蜀地冰。
衝寒彊乘兴，屣履过邻僧。
冬雨偶作
作者：刘敞
朝代：宋
体裁：古风

江上朝来雨，城中起寒色。凄凄湿尘土，漠漠蔽空碧。筑场看已晚，及物怅无益。苞蓍怨下泉，客子长太息。
凉夜
作者：刘敞
朝代：宋
体裁：五言律诗

疏雨洗明月，清风生晚凉。动摇星辰影，泛澹河汉光。萤变觉草腐，虫吟知境荒。端忧易远感，不眠疑夜长。
凉夜露卧
作者：刘敞
朝代：宋
体裁：五言律诗

风露清相袭，银河湛不流。澄辉亦终夕，爽气特先秋。高卧自微尚，冥烦嗟倦游。不眠计万事，出处竟悠悠。
凉榭许道宁画山
作者：刘敞
朝代：宋
体裁：古风

许生擅丘壑，融结随毫端。醉埽堂上壁，参差皆可观。飞雪暗连峰，对之中夏寒。吾能捐万事，于此聊盘桓。
凉雨
作者：刘敞
朝代：宋

晚雨萧萧急，秋阴处处高。
风云愁宇宙，淮海怒波涛。
贫有匣中剑，饥余井上桃。
谁能散积霭，万里度鸿毛。
凉雨
作者：刘敞
朝代：宋

晚雨萧萧急，秋阴处处高。风云愁宇宙，淮海怒波涛。贫有匣中剑，饥馀井上桃。谁能散积霭，万里度鸿毛。
凤凰山笙竹
作者：刘敞
朝代：宋

仙山不记凤鸣时，碧筱空含玉润姿。海外虽传有嶰谷，人间似未悟孙枚。道家正贵知音少，野处还于静节宜。千岁重寻乐毅传，悠悠更觉使心悲。
凤凰篇赠府公给事别
作者：刘敞
朝代：宋

凤凰起北海，少留南岳巅。梧桐有馀音，乌鹊相回旋。耳闻和声乐，目怪文采鲜。虽知非俦匹，慕用亦欣然。祥飙卷层云，迅羽凌九天。卑飞忽如絷，绝迹不可攀。徘徊故林下，叹息高风前。愿及夔作韶，率舞如舜年。
凤凰篇赠府公给事别
作者：刘敞
朝代：宋

鳯凰起北海，少留南岳巅。
梧桐有余音，乌鹊相回旋。
耳闻和声乐，目怪文采鲜。
虽知非俦匹，慕用亦欣然。
祥飇卷层云，迅羽凌九天。
卑飞忽如絷，绝迹不可攀。
徘徊故林下，叹息高风前。
愿及夔作韶，率舞如舜年。
凤览德辉
作者：刘敞
朝代：宋
体裁：五言排律

婉婉丹山凤，飘飘万里飞。识时翻羽翼，览德下光辉。逸势凌云起，和声遂吹微。层霄犹降顾，治世独知归。缯缴初无虑，梧桐正可依。愿分阿阁地，永谢楚狂讥。
出城
作者：刘敞
朝代：宋

出城得自便，下马事幽讨。
旷野荒不耕，蒺藜牛满道。
往往逢饥人，羣辈掘野草。
不惟黄头儿，亦有白髪老。
问之指积水，此去殊浩浩。
室庐久漂荡，树木多立槁。
食此且賖死，尧年亦久涝。
不能去坟墓，更欲依蒲藻。
昨来计莲芡，颇不减粳稻。
明年当大种，妻子或相保。
出城
作者：刘敞
朝代：宋

出城得自便，下马事幽讨。旷野荒不耕，蒺藜牛满道。往往逢饥人，群辈掘野草。不惟黄头儿，亦有白发老。问之指积水，此去殊浩浩。室庐久漂荡，树木多立槁。食此且赊死，尧年亦久涝。不能去坟墓，更欲依蒲藻。昨来计莲芡，颇不减粳稻。明年当大种，妻子或相保。
出城
作者：刘敞
朝代：宋

水映朱扉树绕城，午天暄煦仆姑鸣。马蹄款魂春泥燕，自爱乘凉半日行。
出城
作者：刘敞
朝代：宋

水映朱扉树遶城，午天暄煦仆姑鸣。
马蹄款魂春泥燕，自爱乘凉半日行。
出城
作者：刘敞
朝代：宋

简服谢车马，逍遥理轻策。平原草树美，百里见秋色。稍知人境殊，似与嚣尘隔。悠悠出岫云，杳杳归林翮。烦肠宽郁纡，远相俱幽寂。孤烟起晴缥，去水照心白。所期尚皋壤，生事视耕植。适野非昔贤，于焉如有获。
出城
作者：刘敞
朝代：宋

简服谢车马，逍遥理轻策。
平原草树美，百里见秋色。
稍知人境殊，似与嚣尘隔。
悠悠出岫云，杳杳归林翮。
烦肠寛郁纡，远相俱幽寂。
孤烟起晴缥，去水照心白。
所期尚皋壤，生事视耕植。
适野非昔贤，于焉如有获。
出塞曲三首
作者：刘敞
朝代：宋

桓桓良家子，趫趫羽林儿。恩雠久未报，感激气拂霓。无用丈二组，不须一丸泥。独身斩胡颈，手揽封侯圭。丈夫不惧死，所惧潜阘茸。出身义许国，桀石贾馀勇。岂无亲戚怜，决去甘登陇。人生在奋发，将相宁有种。茫茫郊塞远，木落原野空。鼓鼙湿前雨，笳吹悲后风。山州行无极，敌窟未可穷。生当取荣名，死当为鬼雄。
出塞曲三首·其一
作者：刘敞
朝代：宋

桓桓良家子，趫趫羽林儿。
恩讐久未报，感激气拂霓。
无用丈二组，不须一丸泥。
独身斩胡颈，手揽封侯圭。
出塞曲三首·其一
作者：刘敞
朝代：宋

桓桓良家子，趫趫羽林儿。恩雠久未报，感激气拂霓。无用丈二组，不须一丸泥。独身斩胡颈，手揽封侯圭。
出塞曲三首·其三
作者：刘敞
朝代：宋
体裁：古风

茫茫郊塞远，木落原野空。鼓鼙湿前雨，笳吹悲后风。山州行无极，敌窟未可穷。生当取荣名，死当为鬼雄。
出塞曲三首·其二
作者：刘敞
朝代：宋

丈夫不惧死，所惧潜阘茸。
出身义许国，桀石贾余勇。
岂无亲戚怜，决去甘登陇。
人生在奋发，将相宁有种。
出塞曲三首·其二
作者：刘敞
朝代：宋

丈夫不惧死，所惧潜阘茸。出身义许国，桀石贾馀勇。岂无亲戚怜，决去甘登陇。人生在奋发，将相宁有种。
出山
作者：刘敞
朝代：宋

万里亘东西，连峰隐朔陲。
气纒冰雪惨，险极鬼神为。
偪仄单车度，盘桓壮士悲。
今朝识天意，正欲限华夷。
出山
作者：刘敞
朝代：宋

万里亘东西，连峰隐朔陲。气缠冰雪惨，险极鬼神为。偪仄单车度，盘桓壮士悲。今朝识天意，正欲限华夷。
出长芦口
作者：刘敞
朝代：宋

涛翻鹭羽连天白，山迭屏峰到海青。
客路浮生两如寄，万重波裏一浮萍。
分题鸟鸣山更幽
作者：刘敞
朝代：宋

空山高不极，喧鸟自相求。
永日曾一咔，深林疑更幽。
遗音散虚谷，习响动岑楼。
寂寂千峰暝，苍苍万木稠。
居成境外趣，真慰静中游。
谁强骚人赋，王孙不可留。
分题鸟鸣山更幽
作者：刘敞
朝代：宋

空山高不极，喧鸟自相求。永日曾一哢，深林疑更幽。遗音散虚谷，习响动岑楼。寂寂千峰暝，苍苍万木稠。居成境外趣，真慰静中游。谁强骚人赋，王孙不可留。
刘永年部署清燕堂
作者：刘敞
朝代：宋

汉庭谋帅用诗书，丞相今来握虎符。帐下偏裨皆缓带，军中谈笑亦投壶。故开广榭宜高会，自有清泉入座隅。三辅衣冠献谣俗，五陵豪侠壮规模。椎牛酾酒捐长日，急管哀弦舞艳姝。射取天狼作乾豆，莫推卫霍擅西都。
刘永年部署清燕堂
作者：刘敞
朝代：宋

汉庭谋帅用诗书，丞相今来握虎符。
帐下偏裨皆缓带，军中谈笑亦投壶。
故开广榭宜高会，自有清泉入座隅。
三辅衣冠献谣俗，五陵豪侠壮规模。
椎牛酾酒捐长日，急管哀弦舞艳姝。
射取天狼作干豆，莫推卫霍擅西都。
刘泾州以所得李士衡观察家宝砚相示与圣俞玉汝同观戏作此歌
作者：刘敞
朝代：宋

李侯宝砚刘侯得，上有刺史李元刻。云是天宝八年冬，端州东溪灵卵石。我语二客此不然，天宝称载不称年。刺史为守州为郡，此独云尔奚所传。两君卢胡为绝倒，嗟尔于人几为宝。万事售伪必眩真，此固区区无足道。
刘泾州以所得李士衡观察家宝砚相示与圣俞玉汝同观戏作此歌
作者：刘敞
朝代：宋

李侯宝砚刘侯得，上有刺史李元刻。
云是天宝八年冬，端州东溪灵卵石。
我语二客此不然，天宝称载不称年。
刺史为守州为郡，此独云尔奚所传。
两君卢胡为绝倒，嗟尔于人几为宝。
万事售僞必眩真，此固区区无足道。
初冬
作者：刘敞
朝代：宋
体裁：五言律诗

阳光转南极，渐喜入吾庐。物色经霜后，云容欲雪初。严风动枯槁，凛气益萧疏。何日阳春筦，潜兴冰下鱼。
初出古北口大风
作者：刘敞
朝代：宋
体裁：七言绝句

我持汉节议和亲，北上边关极海滨。宜有鬼神阴受命，劲风来埽幕南尘。
初到东平得雨
作者：刘敞
朝代：宋

少服逢掖衣，又为梁甫吟。
谬膺东藩守，似慰畸人心。
宣布祗上恩，浚明肃官箴。
治醇俗易美，事半功反深。
嘉雨苏旱苗，庆云结重阴。
天将假民乐，我以开烦襟。
鉅野会百川，东山凌众岑。
庶几缓吾带，一一穷登临。
初到东平得雨
作者：刘敞
朝代：宋

少服逢掖衣，又为梁甫吟。谬膺东藩守，似慰畸人心。宣布祗上恩，浚明肃官箴。治醇俗易美，事半功反深。嘉雨苏旱苗，庆云结重阴。天将假民乐，我以开烦襟。钜野会百川，东山凌众岑。庶几缓吾带，一一穷登临。
初到毗陵
作者：刘敞
朝代：宋

献岁涉重江，仲春安我居。众物已熙熙，新花生绕庐。解装慰羁旅，置此琴与书。稍稍道吾真，幽襟得轩虚。颇闻兰陵俗，尚有荀卿馀。文章幸仰止，夙好今欲摅。膏雨复应候，带经得耕锄。歌成拟焱氏，赋就期相如。出处方自尔，名声亦从渠。无烦畏礨民，屑屑俎豆予。
初到毗陵
作者：刘敞
朝代：宋

献歳涉重江，仲春安我居。
众物已熙熙，新花生遶庐。
解装慰羁旅，置此琴与书。
稍稍道吾真，幽襟得轩虚。
颇闻兰陵俗，尚有荀卿余。
文章幸仰止，夙好今欲摅。
膏雨復应候，带经得耕锄。
歌成拟焱氏，赋就期相如。
出处方自尔，名声亦从渠。
无烦畏礨民，屑屑俎豆予。
初到淮西读书申申堂寄友
作者：刘敞
朝代：宋

禀性实无用，干名谬所望。中为禄仕逼，误有世俗偿。组绶见羁縻，簿书正抢攘。语言畏时忌，谈笑忧事妨。往者托山林，未能下羲皇。迩来失吾真，终日几发狂。期会非本务，米盐岂大方。洒心赖篇籍，发兴依松篁。朋友素所畏，道路阻且长。怨极倘见思，寄声慰离肠。
初到淮西读书申申堂寄友
作者：刘敞
朝代：宋

禀性实无用，干名谬所望。
中为禄仕逼，误有世俗偿。
组绶见羁縻，簿书正抢攘。
语言畏时忌，谈笑忧事妨。
往者託山林，未能下羲皇。
迩来失吾真，终日几发狂。
期会非本务，米盐岂大方。
洒心赖篇籍，发兴依松篁。
朋友素所畏，道路阻且长。
怨极倘见思，寄声慰离肠。
初卜颍州城西新居
作者：刘敞
朝代：宋

羁鸟能择木，游鱼知赴渊。
飞沈岂异意，行止私自怜。
玩世本无术，辟人庸得贤。
卜居幸乐国，负廓依良田。
心与地俱远，我徒共熙然。
生涯亦何有，聊以忘吾年。
初夜
作者：刘敞
朝代：宋
体裁：古风

汲汲书弥短，悠悠夜增长。贫家不具烛，坐须明月光。隐几四寂默，阴虫鸣我傍。天时有推敚，物性随悲伤。感彼忽自惊，喟然发心狂。壮年何所成，忧患攒中肠。咄嗟牛衣叟，妇女知激昂。国耻吾亦羞，如何埽封疆。譬如笼中禽，左右不得翔。知音古亦稀，谁谓歌中商。
初秋病中作五言呈君锡待制介夫学士
作者：刘敞
朝代：宋

蹇浅闇闻道，螴蜳自焚和。
负兹岁阴改，闭阁秋风过。
浓露变园草，号蝉翳庭柯。
览时怅頽暮，顾影惊婆娑。
平生江湖尚，薄游不愿多。
奚为役外物，况乃淹旧疴。
徂西识艽野，采菽聆悲歌。
今昔容不同，情感殆靡他。
劳生共逆旅，驰景均腾波。
行矣自免归，息阴安薜萝。
初秋病中作五言呈君锡待制介夫学士
作者：刘敞
朝代：宋

蹇浅闇闻道，螴蜳自焚和。负兹岁阴改，闭阁秋风过。浓露变园草，号蝉翳庭柯。览时怅颓暮，顾影惊婆娑。平生江湖尚，薄游不愿多。奚为役外物，况乃淹旧疴。徂西识艽野，采菽聆悲歌。今昔容不同，情感殆靡他。劳生共逆旅，驰景均腾波。行矣自免归，息阴安薜萝。
初雁
作者：刘敞
朝代：宋

翩翩南飞雁，契阔万里道。朔雪常逼秋，知几谅宜早。敌兵盛西北，弓矢断飞鸟。侧翅锋镝间，悲鸣触怀抱。往时商山翁，自放亦忘老。避地吾所师，相望戒轻矫。
初雪
作者：刘敞
朝代：宋
体裁：五言律诗

三日风振海，中宵雪覆城。已看秋落漠，更逼岁峥嵘。原隰龙沙碛，楼台白玉京。知谁错吹律，物物骤堪惊。
初雪
作者：刘敞
朝代：宋
体裁：七言绝句

冥冥浓雪半空黑，烈烈北风吹日回。海水翻从九天落，龙沙却渡五湖来。
初雪
作者：刘敞
朝代：宋
体裁：古风

荒居人迹绝，但觉岁月颓。北风不我欺，吹雪天上来。入户时缤纷，当轩肆徘徊。有情知相亲，高卧未足哀。他日门昼关，今旦门早开。开门将谁为，南山玉崔嵬。
初雪朝退与诸公至西阁
作者：刘敞
朝代：宋

朝光初上九门开，贝阙珠宫白玉台。真有烛龙浮渤澥，却占云气认蓬莱。斗回暖景开鸣鹤，稍借新芳入早梅。更觉年华无限赏，履綦重叠绕苍苔。
初雪朝退与诸公至西阁
作者：刘敞
朝代：宋

朝光初上九门开，贝阙珠宫白玉台。
真有烛龙浮渤澥，却占云气认蓬莱。
斗回暖景开鸣鹤，稍借新芳入早梅。
更觉年华无限赏，履綦重迭遶苍苔。
初鴈
作者：刘敞
朝代：宋

翩翩南飞鴈，契阔万里道。
朔雪常逼秋，知几谅宜早。
敌兵盛西北，弓矢断飞鸟。
侧翅锋镝间，悲鸣触怀抱。
往时商山翁，自放亦忘老。
避地吾所师，相望戒轻矫。
别和弟
作者：刘敞
朝代：宋

暂会复远别，惆怅终无极。人生非神仙，岂有头不白。维舟相邀宿，淮水风浪黑。辗转不复眠，四听人尽息。丈夫非怀安，少壮宜努力。况子行多欢，自怪情不怿。谁言冬宵永，达旦才顷刻。鸡鸣日光出，握手各南北。仰谢云中雁，群飞接羽翼。何以纾我怀，作诗寄相忆。
别和弟
作者：刘敞
朝代：宋

暂会復远别，惆怅终无极。
人生非神仙，岂有头不白。
维舟相邀宿，淮水风浪黑。
辗转不復眠，四听人尽息。
丈夫非怀安，少壮宜努力。
况子行多欢，自怪情不怿。
谁言冬宵永，达旦才顷刻。
鸡鸣日光出，握手各南北。
仰谢云中鴈，羣飞接羽翼。
何以纾我怀，作诗寄相忆。
别彦文
作者：刘敞
朝代：宋
体裁：七言绝句

兔园风物共追游，直自霜秋到麦秋。何故临岐犹有恨，未曾携手上商丘。
别永叔后记事
作者：刘敞
朝代：宋

醉中不记别君时，卧载征车南向驰。惊觉尚疑君在侧，满身明月正相随。
别永叔后记事
作者：刘敞
朝代：宋

醉中不记别君时，卧载征车南向驰。
惊觉尚疑君在侧，满身眀月正相随。
别西掖手种小梧桐赠三阁老
作者：刘敞
朝代：宋

亭亭高未足，玩玩意空深。颇似少陵叟，能留一院阴。幸今长勿剪，无用晚知音。莫作吴侬态，翻从爨下寻。
别西掖手种小梧桐赠三阁老
作者：刘敞
朝代：宋

亭亭高未足，玩玩意空深。
颇似少陵叟，能留一院阴。
幸今长勿翦，无用晚知音。
莫作吴侬态，翻从爨下寻。
剪楸叶词
作者：刘敞
朝代：宋

凉风天际来，拂我阶前树。稍惊枝上禽，复堕叶间露。儿童畏我逢秋悲，刻叶作花矜岁时。祝我宜秋劝使插，未能免俗复尔为。鬓边二毛殊不恶，淮南何须伤木落。
劝思弟于南轩种竹
作者：刘敞
朝代：宋
体裁：古风

世皆笑幽独，何不少自贬。种竹南轩间，亦足以相检。况兹岁华晚，众卉日凋敛。清节良自如，栽培匪为谄。岂知窗户侧，秀色窥荏苒。会兹东南美，相对情不慊。楚人昔颂橘，行比伯夷忝。此君最孤高，坚直难外掩。凛气有精粹，筠光射圭琰。他时雪中客，往往疑清剡。
劝耕亭晚望田家作
作者：刘敞
朝代：宋
体裁：五言律诗

田庐非一处，微径自相通。日下耕钓息，林边言笑同。此虽人问俗，独有方外风。吾亦毕婚嫁，还从击壤翁。
北窗闻雨
作者：刘敞
朝代：宋
体裁：五言律诗

泄云霏栋宇，危叶堕霜枝。忽忽时空晚，萧萧坐自悲。竟无高枕兴，还有闭关宜。生事安蓬藋，商歌恣所为。
北轩手种竹两竿近辄有甘露降其上作五言示诸同舍
作者：刘敞
朝代：宋

秋来手种竹，憔悴不成林。复此雪霜晚，空惊孤直心。如何沾瑞露，似欲慰穷阴。珠华粲将坠，玉色润还深。含春乍荏苒，戴日尚萧森。玄泽非人力，樵苏无见侵。
北轩手种竹两竿近辄有甘露降其上作五言示诸同舍
作者：刘敞
朝代：宋

秋来手种竹，憔悴不成林。
復此雪霜晚，空惊孤直心。
如何沾瑞露，似欲慰穷阴。
珠华粲将坠，玉色润还深。
含春乍荏苒，戴日尚萧森。
玄泽非人力，樵苏无见侵。
北风
作者：刘敞
朝代：宋

北风动江海，飞雨湿清秋。蝉噪曾何急，猿啼不自愁。冥冥高叶下，莽莽乱云浮。正复开人意，披襟百尺楼。
北风
作者：刘敞
朝代：宋

北风动江海，飞雨湿清秋。
蝉噪曾何急，猿啼不自愁。
冥冥高叶下，莽莽乱云浮。
正復开人意，披襟百尺楼。
十一月十五日朝拜章武殿雪中口占呈圣民学士
作者：刘敞
朝代：宋
体裁：七言绝句

原庙衣冠月出游，侍祠义比汉诸侯。应有海神朝绛阙，勿惊飞雪满昆丘。
十二月二十一日雪中早朝
作者：刘敞
朝代：宋

海风水羣飞，中夜满城雪。
闻鸡倒衣起，犹谓庭下月。
出门望天地，高下同莹洁。
念非汗漫期，驱马正迷辙。
我本江湖人，云端想华阙。
今来怳自失，旅唱空愁绝。
十二月二十一日雪中早朝
作者：刘敞
朝代：宋

海风水群飞，中夜满城雪。闻鸡倒衣起，犹谓庭下月。出门望天地，高下同瑩洁。念非汗漫期，驱马正迷辙。我本江湖人，云端想华阙。今来恍自失，旅唱空愁绝。
十二月二十一日雪中早朝
作者：刘敞
朝代：宋
体裁：古风

海风水群飞，中夜满城雪。闻鸡倒衣起，犹谓庭下月。出门望天地，高下同莹洁。念非汗漫期，驱马正迷辙。我本江湖人，云端想华阙。今来恍自失，旅唱空愁绝。
十二月二日
作者：刘敞
朝代：宋
体裁：七言绝句

十月黄河冰未凘，柳条若若草离离。寒蛩逐马声相续，都似江南秋半时。
十二月十一日雷电有作
作者：刘敞
朝代：宋
体裁：古风

今兹方隆冬，阳春尚宜少。何忽雷早闻，因之电争曜。砰轰非常怒，䃸磹通夕照。号令无乃乖，灾祥谅谁召。吾闻玉女戏，独得天公笑。此理正应尔，君毋强讥诮。
十二月十二日斋祠西太一宫是日大风
作者：刘敞
朝代：宋
体裁：七言绝句

绛阙碧城天与通，世间惟望气浑融。神仙定与尘埃隔，自怪来时亦驭风。
十二月十六日
作者：刘敞
朝代：宋

水国冰销天欲春，山城日出景还新。可怜物色曾非土，亦复穷愁不放人。碌碌流年转车毂，悠悠生意厌风尘。草茅不必开三径，杖履何尝及四邻。
十二月十六日
作者：刘敞
朝代：宋

水国冰销天欲春，山城日出景还新。
可怜物色曾非土，亦復穷愁不放人。
碌碌流年转车毂，悠悠生意厌风尘。
草茅不必开三径，杖履何尝及四邻。
十二月雷后作
作者：刘敞
朝代：宋

腊破春光逼眼来，暄风膏雨杂轻雷。
黑貂已敝京尘裏，兴发犹堪贳酒杯。
十二月雷后作
作者：刘敞
朝代：宋

腊破春光逼眼来，暄风膏雨杂轻雷。黑貂已敝京尘里，兴发犹堪贳酒杯。
十月二日邀邻几饮裴二如晦来遂留至夕
作者：刘敞
朝代：宋

晚下渠石阁，方辔得倾盖。天寒畏干人，卮酒自相对。裴侯非宿约，来预心赏会。吾季方家居，四坐客解带。献酬杂嘲谑，欢笑以为快。幸无俗中士，形迹一不怪。蟋蟀鸣高堂，岁月聿已迈。于今鲜吏责，无所忧其外。但当勤来顾，数醉此庭内。良无德与汝，聊足纾慷慨。
十月二日邀邻几饮裴二如晦来遂留至夕
作者：刘敞
朝代：宋

晚下渠石阁，方辔得倾盖。
天寒畏干人，巵酒自相对。
裴侯非宿约，来预心赏会。
吾季方家居，四坐客解帯。
献酬杂嘲谑，欢笑以为快。
幸无俗中士，形迹一不怪。
蟋蟀鸣高堂，岁月聿已迈。
于今鲜吏责，无所忧其外。
但当勤来顾，数醉此庭内。
良无德与汝，聊足纾慷慨。
华山隐者图
作者：刘敞
朝代：宋

神仙不可学，浅俗如酰鸡。
逍遥二三叟，乃独秦遗黎。
避地思远适，名山得幽栖。
深岩紫芝秀，归路桃花迷。
稍远人世隔，遂忘陵谷移。
至今山中人，往往犹见之。
吾闻秦皇帝，甚慕真人为。
驾石窥蓬莱，载车象云蜺。
沙丘往不返，四海忽若遗。
安知全真子，近在西山垂。
一千二百年，修身未尝衰。
古称山泽臞，非復万乘期。
观君此图意，有以和天倪。
华山隐者图
作者：刘敞
朝代：宋

神仙不可学，浅俗如醯鸡。逍遥二三叟，乃独秦遗黎。避地思远适，名山得幽栖。深岩紫芝秀，归路桃花迷。稍远人世隔，遂忘陵谷移。至今山中人，往往犹见之。吾闻秦皇帝，甚慕真人为。驾石窥蓬莱，载车象云蜺。沙丘往不返，四海忽若遗。安知全真子，近在西山垂。一千二百年，修身未尝衰。古称山泽臞，非复万乘期。观君此图意，有以和天倪。
南伐诗
作者：刘敞
朝代：宋

兵行何匆忽，百里不一息。南征有期会，相观各努力。三年戍西荒，虮虱生金革。归来席未煖，羽檄何奔迫。行行当逾岭，五月逼炎赫。尚有筋骨存，所虞生死隔。山林如惔焚，溪水沸湍激。自古皆有言，一夫万人敌。蝮蛇长相逐，虎豹不可格。主将贪功名，谋臣贵恩泽。奈何轻人命，弃置曾不惜。探汤入其中，未半死已积。苍生亦齐民，不必皆盗贼。贤主尚扇暍，仲春犹掩骼。一身不自爱，所惧失为国。尧舜有旧书，庙堂为法则。
南伐诗
作者：刘敞
朝代：宋

兵行何怱忽，百里不一息。
南征有期会，相观各努力。
三年戍西荒，虮虱生金革。
归来席未暖，羽檄何奔迫。
行行当逾岭，五月逼炎赫。
尚有筋骨存，所虞生死隔。
山林如惔焚，溪水沸湍激。
自古皆有言，一夫万人敌。
蝮蛇长相逐，虎豹不可格。
主将贪功名，谋臣贵恩泽。
奈何轻人命，弃置曾不惜。
探汤入其中，未半死已积。
苍生亦齐民，不必皆盗贼。
贤主尚扇暍，仲春犹掩骼。
一身不自爱，所惧失为国。
尧舜有旧书，庙堂为法则。
南斋病卧
作者：刘敞
朝代：宋
体裁：五言绝句

香卷风飘幌，灯昏雨映帘。客愁浑不寐，更觉漏声添。
卜居
作者：刘敞
朝代：宋
体裁：五言律诗

清波照荜门，垂柳拂危轩。静境偏相慰，鸣禽时一喧。羡鱼还结网，引水自疏源。啸傲陶唐世，幽忧不可谖。
卜居谢晏公
作者：刘敞
朝代：宋

燕雀赴广厦，鸡鹜就卑栖。我生共有托，生理与汝齐。忧患历险艰，转徙疲东西。常慕蛮与触，所居能自赍。哀吟蹈楚郊，主人欲招携。卜筑烦里旅，妇姑免勃溪。此邦非故乡，习俗素所迷。颇以羁见忌，得安糁与藜。下见贤相仁，恤隐逾天倪。阴德少阳报，眉寿至介圭。已当受一廛，终身活灌畦。
卜居谢晏公
作者：刘敞
朝代：宋

燕雀赴广厦，鸡鹜就卑栖。
我生共有託，生理与汝齐。
忧患历险艰，转徙疲东西。
常慕蛮与触，所居能自赍。
哀吟蹈楚郊，主人欲招携。
卜筑烦里旅，妇姑免勃溪。
此邦非故乡，习俗素所迷。
颇以羁见忌，得安糁与藜。
下见贤相仁，恤隐逾天倪。
阴德少阳报，眉寿至介圭。
已当受一廛，终身活灌畦。
占晴三首
作者：刘敞
朝代：宋

小雨何曾湿，轻云苦易开。蛟龙自喣沬，江汉欲飞埃。碧草寒仍短，喧禽去不回。楚山长对日，未信有阳台。白日丽江上，初晴风景饶。春愁来集眼，暖气起连宵。旷野苍茫合，饥鸢上下飘。长亭送行处，稍复柳垂条。巫峡空多雨，江南自有春。瘴排寒色早，晴发岁华新。地暖仍馀湿，风和欲起尘。旧伤千里目，巳复觉愁人。
占晴三首·其一
作者：刘敞
朝代：宋
体裁：五言律诗

小雨何曾湿，轻云苦易开。蛟龙自喣沬，江汉欲飞埃。碧草寒仍短，喧禽去不回。楚山长对日，未信有阳台。
占晴三首·其三
作者：刘敞
朝代：宋

巫峡空多雨，江南自有春。
瘴排寒色早，晴发岁华新。
地暖仍余湿，风和欲起尘。
旧伤千里目，巳復觉愁人。
占晴三首·其三
作者：刘敞
朝代：宋

巫峡空多雨，江南自有春。瘴排寒色早，晴发岁华新。地暖仍馀湿，风和欲起尘。旧伤千里目，巳复觉愁人。
占晴三首·其二
作者：刘敞
朝代：宋

白日丽江上，初晴风景饶。春愁来集眼，暖气起连宵。旷野苍茫合，饥鸢上下飘。长亭送行处，稍复柳垂条。
占晴三首·其二
作者：刘敞
朝代：宋

白日丽江上，初晴风景饶。
春愁来集眼，暖气起连宵。
旷野苍茫合，饥鸢上下飘。
长亭送行处，稍復柳垂条。
卧北窗下读书
作者：刘敞
朝代：宋

高枕北窗下，柴门昼仍关。
偶有微风至，欣然解人颜。
瞑目恣远想，超遥出尘寰。
自昔太古来，几人得此閒。
读书取适心，名誉非所攀。
尧跖本不辨，况乃章句间。
牛羊死牢筴，麋鹿安深山。
物性有不齐，何知智与顽。
卧北窗下读书
作者：刘敞
朝代：宋

高枕北窗下，柴门昼仍关。偶有微风至，欣然解人颜。瞑目恣远想，超遥出尘寰。自昔太古来，几人得此閒。读书取适心，名誉非所攀。尧蹠本不辨，况乃章句间。牛羊死牢筴，麋鹿安深山。物性有不齐，何知智与顽。
危楼
作者：刘敞
朝代：宋

尚有危楼在，犹传羽驾归。悲歌城郭是，故老姓名非。积水浮天宇，孤云绕翠微。远游悲世俗，思见菊花衣。
危楼
作者：刘敞
朝代：宋

尚有危楼在，犹传羽驾归。
悲歌城郭是，故老姓名非。
积水浮天宇，孤云遶翠微。
远游悲世俗，思见菊花衣。
卲少卿挽词二首
作者：刘敞
朝代：宋

湖海青云器，朝廷白首郎。蹉跎遇已晚，零落意仍伤。屡拥行台节，频腰太守章。东南满遗爱，不独一桐乡。广柳非高盖，空山异昔归。善人天不与，行道涕交挥。髣髴音容在，留连义故违。安居自传世，闾里尚光辉。
卲少卿挽词二首·其一
作者：刘敞
朝代：宋
体裁：五言律诗

湖海青云器，朝廷白首郎。蹉跎遇已晚，零落意仍伤。屡拥行台节，频腰太守章。东南满遗爱，不独一桐乡。
卲少卿挽词二首·其二
作者：刘敞
朝代：宋
体裁：五言律诗

广柳非高盖，空山异昔归。善人天不与，行道涕交挥。髣髴音容在，留连义故违。安居自传世，闾里尚光辉。
即事
作者：刘敞
朝代：宋
体裁：七言绝句

梅靥稀疏无剩白，柳眉繁弱未全青。墙头红杏春多少，醉看愁吟意总醒。
即事二首
作者：刘敞
朝代：宋

长日熏风春欲回，啼莺鸣鴃乱相催。不嫌柳絮都飞尽，惜许酴醾取次开。白社不知天上乐，残芳可惜逐东风。谁家酴醾花正发，走马平明看醉翁。
即事二首·其一
作者：刘敞
朝代：宋
体裁：七言绝句

长日熏风春欲回，啼莺鸣鴃乱相催。不嫌柳絮都飞尽，惜许酴醾取次开。
即事二首·其二
作者：刘敞
朝代：宋
体裁：七言绝句

白社不知天上乐，残芳可惜逐东风。谁家酴醾花正发，走马平明看醉翁。
去年对雪一首赠江十
作者：刘敞
朝代：宋

去年对雪本忆梅，今年看梅更忆雪。繁香浩色他日时，谁为年年剧胡越。乃知古来人间世，十常八九不如意。况我与君羁旅人，别多会少谁复计。閒来看梅取一笑，对雪更作明年调。
去年对雪一首赠江十
作者：刘敞
朝代：宋

去年对雪本忆梅，今年看梅更忆雪。
繁香浩色他日时，谁为年年剧胡越。
乃知古来人间世，十常八九不如意。
况我与君羁旅人，别多会少谁復计。
閒来看梅取一笑，对雪更作明年调。
去年得澄心堂纸甚惜之辄为一轴邀永叔诸君各赋一篇仍各自书藏以为玩故先以七言题其首
作者：刘敞
朝代：宋

六朝文物江南多，江南君臣玉树歌。擘笺弄翰春风里，斲冰析玉作宫纸。当时百金售一幅，澄心堂中千万轴。摛辞欲卷东海波，乘兴未尽南山竹。楼船夜济降幡出，龙骧将军数军实。舳舻衔尾献天子，流落人间万无一。我从故府得百枚，忆昔繁丽今尘埃。秘藏箧笥自矜玩，亦恐岁久空成灰。后人闻名宁复得，就令得之当不识。君能赋此哀江南，写示千秋永无极。
去年得澄心堂纸甚惜之辄为一轴邀永叔诸君各赋一篇仍各自书藏以为翫故先以七言题其首
作者：刘敞
朝代：宋

六朝文物江南多，江南君臣玉树歌。
擘笺弄翰春风裏，斵冰析玉作宫纸。
当时百金售一幅，澄心堂中千万轴。
摛辞欲卷东海波，乘兴未尽南山竹。
楼船夜济降幡出，龙骧将军数军实。
舳舻衔尾献天子，流落人间万无一。
我从故府得百枚，忆昔繁丽今尘埃。
秘藏箧笥自矜玩，亦恐岁久空成灰。
后人闻名宁復得，就令得之当不识。
君能赋此哀江南，写示千秋永无极。
又过西阳池
作者：刘敞
朝代：宋
体裁：五言律诗

役役轻日月，回回分簿书。怅然面止水，乐矣羡游鱼。鸥鸟舞迎客，江湖兴起予。顾邀二三子，退食未宜疏。
双树
作者：刘敞
朝代：宋
体裁：五言律诗

吾庐双好树，簇簇近浮烟。急雨仍堪倚，斜阳不废眠。山童勤扫叶，稚子莫惊蝉。俗态轻幽寂，柴门赖素偏。
反招隐
作者：刘敞
朝代：宋
体裁：古风

伊尹乐尧舜，伯夷傲姬周。颜生一箪瓢，陋巷亦自休。岂不困寂寞，时俗非所谋。脱身洒泥滓，缅与前人游。嗟哉波上凫，徒为信沈浮。鸿鹄假长风，不能占渠沟。晞羽扶桑阿，刷翼沧海流。世途既超邈，矰缴何足愁。所以狂接舆，肆歌悟东丘。触时怀慷慨，视世悲蜉蝣。哲人有先觉，达者无近忧。绮皓吾所师，绪言起长讴。
发桑乾河
作者：刘敞
朝代：宋

四牡怀靡及，侵旦肃征騑。凝霜被野草，四顾人迹稀。水流日边去，雁向江南飞。我行亦已久，羸马声正悲。览物岁华逝，抚事壮心违。岂伊越乡感，乃复泪沾衣。
发桑干河
作者：刘敞
朝代：宋

四牡怀靡及，侵旦肃征騑。
凝霜被野草，四顾人迹稀。
水流日边去，鴈向江南飞。
我行亦已久，羸马声正悲。
览物岁华逝，抚事壮心违。
岂伊越乡感，乃復泪沾衣。
受诏俟代先遣家人南归发后一日寄内七言
作者：刘敞
朝代：宋
体裁：七言绝句

年长渐难禁远别，宵长初信有相思。天寒展转不得寐，一夜风吹庭树枝。
古侠客行
作者：刘敞
朝代：宋
体裁：古风

壮年志慷慨，结交慕英雄。大梁多长者，燕赵有古风。千金起为寿，一诺不顾躬。自谓松与柏，忽为萍与蓬。市道今乃知，利穷非义穷。
古北口
作者：刘敞
朝代：宋
体裁：七言绝句

束马悬车北度燕，乱山重复水潺湲。本羞管仲令君霸，无用俞儿走马前。
古北口守岁二首
作者：刘敞
朝代：宋

春渡辽东海，星回幕北天。悠悠乡国别，明日便经年。山尽寒随尽，春归客亦归。一杯分岁酒，送腊强依依。
古北口守岁二首·其一
作者：刘敞
朝代：宋
体裁：五言绝句

春渡辽东海，星回幕北天。悠悠乡国别，明日便经年。
古北口守岁二首·其二
作者：刘敞
朝代：宋
体裁：五言绝句

山尽寒随尽，春归客亦归。一杯分岁酒，送腊强依依。
古北口对月
作者：刘敞
朝代：宋
体裁：五言律诗

万古关山月，遥怜此夜看。蛾眉空自妩，丛桂不胜寒。他日刀头问，何时客寝安。因之千里梦，共下白云端。
古城
作者：刘敞
朝代：宋

古城何巍巍，古墓何累累。生游市朝死田野，从古到今无免者。城荒却为狐兔宅，墓在他人种松柏。伏羲以来三万年，此城此墓几变易。谁人听唱野田诗，能令君悲亦不悲。
古城
作者：刘敞
朝代：宋

古城何巍巍，古墓何纍纍。
生游市朝死田野，从古到今无免者。
城荒郄为狐兔宅，墓在他人种松柏。
伏羲以来三万年，此城此墓几变易。
谁人听唱野田诗，能令君悲亦不悲。
古寺
作者：刘敞
朝代：宋

唐殿弛栋梁，空庭长荆棘。
坳堂客水腥，坏碣苔藓积。
经营东晋始，远近千岁逼。
兴废纷可悲，徘徊意不怿。
尚余土木巧，未露斤斧迹。
使鬼固已劳，斯民忍终役。
悠悠竞頽波，扰扰非一国。
台城更荒唐，万古共悽恻。
古寺
作者：刘敞
朝代：宋

唐殿弛栋梁，空庭长荆棘。坳堂客水腥，坏碣苔藓积。经营东晋始，远近千岁逼。兴废纷可悲，徘徊意不怿。尚馀土木巧，未露斤斧迹。使鬼固已劳，斯民忍终役。悠悠竞颓波，扰扰非一国。台城更荒唐，万古共悽恻。
古怨诗
作者：刘敞
朝代：宋

鸿雁飞矣，邕邕其族。孰是人斯，茕茕其独。鸿雁飞矣，或群或伍。孰是人斯，茕茕其处。天兮地兮，戴且履兮。孰是人斯，莫我视兮。日兮月兮，出兮没兮。孰是人斯，远我忽兮。
古怨诗·其一
作者：刘敞
朝代：宋

鸿雁飞矣，邕邕其族。孰是人斯，茕茕其独。
古怨诗·其一
作者：刘敞
朝代：宋

鸿鴈飞矣，邕邕其族。
孰是人斯，惸惸其独。
古怨诗·其三
作者：刘敞
朝代：宋
体裁：四言诗

天兮地兮，戴且履兮。孰是人斯，莫我视兮。
古怨诗·其二
作者：刘敞
朝代：宋

鸿雁飞矣，或群或伍。孰是人斯，茕茕其处。
古怨诗·其二
作者：刘敞
朝代：宋

鸿鴈飞矣，或羣或伍。
孰是人斯，惸惸其处。
古怨诗·其四
作者：刘敞
朝代：宋
体裁：四言诗

日兮月兮，出兮没兮。孰是人斯，远我忽兮。
古意三首
作者：刘敞
朝代：宋

相逢偶相识，相识竟相离。会知别情苦，宁作未相知。相见如梦中，梦中还相见。薄帷鉴明月，恍惚仍对面。主父昔未仕，颇为乡人轻。上书虽晚达，称说何纵横。不忍脱粟饭，甘为五鼎烹。岂不爱厥身，徒为丧其生。吾闻南山翁，轩冕不得荣。柳下不违俗，独耻伐国言。三黜何尝忧，一问遂惨然。世衰狙诈用，贤者防其源。孟轲不言利，顾有仁义存。何乃百世后，功名为时敦。
古意三首·其一
作者：刘敞
朝代：宋
体裁：古风

相逢偶相识，相识竟相离。会知别情苦，宁作未相知。相见如梦中，梦中还相见。薄帷鉴明月，恍惚仍对面。
古意三首·其三
作者：刘敞
朝代：宋
体裁：古风

柳下不违俗，独耻伐国言。三黜何尝忧，一问遂惨然。世衰狙诈用，贤者防其源。孟轲不言利，顾有仁义存。何乃百世后，功名为时敦。
古意三首·其二
作者：刘敞
朝代：宋
体裁：古风

主父昔未仕，颇为乡人轻。上书虽晚达，称说何纵横。不忍脱粟饭，甘为五鼎烹。岂不爱厥身，徒为丧其生。吾闻南山翁，轩冕不得荣。
古风
作者：刘敞
朝代：宋
体裁：古风

子欲富矣，何用为富。农不苦工，工不若贾。子欲贵矣，何用为贵。德不若名，名不若势。粹兮纯兮，三五之人兮。终窭且贫兮，孰知其珍兮。
句
作者：刘敞
朝代：宋

因君古人风，更欲投吾簪。江色明吴甸，山香落楚梅。倾家酿酒经年醉，不使春风负玉壶。强挽春风留一醉，露香还可析朝酲。城角日高人寂寞，小庭行遍拾桐花。深林幽寂秋雨晦，丛兰猗猗无所佩。薰风四月浓芳歇，火玉烧枝拂露华。南宾佳实传名久，曾忆巴山寄楚人。颂声骚客误，锡贡禹书迟。江南碧木映霜秋，丹实清香破客愁。不识日高眠起处，何如风定舞馀时。南墙双柏天生直，材虽未老心千尺。美田钩盾里，躬稼麦秋馀。廉吏今无刿，仁人古戒磏。世乱颍水浊，世治颍水清。说文黄葵常倾叶，向日不令照其根。
句·其一
作者：刘敞
朝代：宋

因君古人风，更欲投吾簪。
句·其一二
作者：刘敞
朝代：宋

不识日高眠起处，何如风定舞余时。
句·其一五
作者：刘敞
朝代：宋

但见古河东，荞麦如铺雪。
句·其一四
作者：刘敞
朝代：宋

美田鈎盾裏，躬稼麦秋余。
句·其七
作者：刘敞
朝代：宋

深林幽寂秋雨晦，丛兰猗猗无所佩。
句·其三
作者：刘敞
朝代：宋

玺书几日来宣室。
句·其九
作者：刘敞
朝代：宋

南宾佳实传名久，曾忆巴山寄楚人。
句·其二
作者：刘敞
朝代：宋

江色明吴甸，山香落楚梅。
句·其五
作者：刘敞
朝代：宋

强挽春风留一醉，露香还可析朝酲。
句·其八
作者：刘敞
朝代：宋

熏风四月浓芳歇，火玉烧枝拂露华。
句·其八
作者：刘敞
朝代：宋

薰风四月浓芳歇，火玉烧枝拂露华。
句·其十
作者：刘敞
朝代：宋
体裁：句

颂声骚客误，锡贡禹书迟。
句·其十一
作者：刘敞
朝代：宋
体裁：句

江南碧木映霜秋，丹实清香破客愁。
句·其十七
作者：刘敞
朝代：宋
体裁：句

世乱颍水浊，世治颍水清。
句·其十三
作者：刘敞
朝代：宋
体裁：句

南墙双柏天生直，材虽未老心千尺。
句·其十二
作者：刘敞
朝代：宋

不识日高眠起处，何如风定舞馀时。
句·其十八
作者：刘敞
朝代：宋
体裁：句

说文黄葵常倾叶，向日不令照其根。
句·其十六
作者：刘敞
朝代：宋
体裁：句

廉吏今无刿，仁人古戒磏。
句·其十四
作者：刘敞
朝代：宋

美田钩盾里，躬稼麦秋馀。
句·其四
作者：刘敞
朝代：宋

倾家酿酒经年醉，不使春风负玉壶。
句容刘同年寄示游山诗及术煎
作者：刘敞
朝代：宋
体裁：七言律诗

江外三峰倚碧天，古来相续几神仙。自无飞骨何由到，赖有新诗尚许传。饵术始知堪度世，听松真得自忘年。会驱鸡犬从君隐，与择华阳数亩田。
召诸弟博饮
作者：刘敞
朝代：宋
体裁：古风

今日寒颇甚，淮南似京土。江风既落木，山雪亦带雨。幽居自无聊，病卧亦寡侣。壮心顾牢落，出门孔多阻。古人戏枭卢，志气本尚武。胜来在快意，百万不足数。恨无酒如渑，杯盂空屡举。开颜强隐几，岂必叹贫窭。
召赴崇政殿观新乐
作者：刘敞
朝代：宋
体裁：五言排律

圣人千岁合，礼乐百年兴。律以声身效，功兼述作称。道将谐一变，天欲佑丕承。旧典周官在，遗音制氏增。献书嘉魏叟，博物待延陵。金石完新制，工师变旧能。英华融治世，淳古邈逾绳。纵观倾朝野，赓歌望股肱。和风动寥廓，协气散凌兢。帝所真疑梦，天阶自绝升。三雍汉未盛，九辩夏徒矜。珥笔欣摅颂，名山益望登。
同介甫和圣俞赠狄梁公裔孙
作者：刘敞
朝代：宋

陈平智有余，周勃勇无敌。
两人相提衡，终復汉社稷。
梁公柱石姿，独立谢羣力。
匡居多直言，荐士有深画。
既扶将頽运，復起未然策。
事业兼二子，浩然雪霜白。
偏材戒独往，特达见令德。
谁谓十世远，风义犹不隔。
末孙何支离，畎亩有饿色。
明诏问乐乡，布衣列士籍。
名垂天壤间，气使懦夫激。
闻君商声歌，更若出金石。
同介甫和圣俞赠狄梁公裔孙
作者：刘敞
朝代：宋

陈平智有馀，周勃勇无敌。两人相提衡，终复汉社稷。梁公柱石姿，独立谢群力。匡居多直言，荐士有深画。既扶将颓运，复起未然策。事业兼二子，浩然雪霜白。偏材戒独往，特达见令德。谁谓十世远，风义犹不隔。末孙何支离，畎亩有饿色。明诏问乐乡，布衣列士籍。名垂天壤间，气使懦夫激。闻君商声歌，更若出金石。
同伯镇寄赠北都定雅禅师
作者：刘敞
朝代：宋
体裁：五言律诗

逍遥方外禅，宴坐不知年。合抱平生柏，成区社长莲。公卿尽随喜，语默两忘筌。闻有诗三百，无由一一弦。
同圣俞十二月十三日喜雪
作者：刘敞
朝代：宋
体裁：古风

楚越祅氛杂炎瘴，凭陵中州冬益壮。天兵横厉江湖间，杀气冥冥逐飞将。南风不竞寒律回，暮雪远从阊阖来。云崩涛涌天地闭，埽洒万里空尘埃。公卿入贺陛下圣，海神来朝军事定。
同圣俞寄金山昙频次韵
作者：刘敞
朝代：宋

我虽游都城，心亦无所住。误得世俗偿，形骸寓冠屦。少时侍吾亲，游览爱北顾。至今颇思之，想见江上鹜。白头昙道人，夙昔竟未遇。闻其最安禅，无念无作故。劳生有喧寂，得意无早暮。尘埃未易厌，皋壤固多趣。若复乘桴行，从君款幽素。
同圣俞寄金山昙频次韵
作者：刘敞
朝代：宋

我虽游都城，心亦无所住。
误得世俗偿，形骸寓冠屦。
少时侍吾亲，游览爱北顾。
至今颇思之，想见江上鹜。
白头昙道人，夙昔竟未遇。
闻其最安禅，无念无作故。
劳生有喧寂，得意无早暮。
尘埃未易厌，皋壤固多趣。
若復乘桴行，从君款幽素。
同圣民围棋钓鱼
作者：刘敞
朝代：宋
体裁：古风

山林自微尚，轩冕非所营。每及逍遥趣，欣然得吾生。春塘漾绿水，珍树啼黄莺。心远忘外喧，境幽适人情。垂钓如有求，而无得失惊。临局非期胜，聊为白黑争。得意物可遗，忘言赏逾精。此理俗鲜悟，固当属渊明。
同客饮涪州薛使君佚老亭
作者：刘敞
朝代：宋

百尺井底泉，激轮乍飞流。潺湲入庭户，宛转如奔虬。主人三署郎，持节西南州。弃之卧故里，富贵安足留。却埽长闭门，赢馀非所求。客来坐林下，樽酒相献酬。未尝语朝市，馀事良悠悠。乃知独往意，不必山林幽。衣冠多隽才，继踵公与侯。谁能悬其车，五十未白头。嗟嗟贤大夫，此风可镇浮。为问三辅间，何如马少游。
同客饮涪州薛使君佚老亭
作者：刘敞
朝代：宋

百尺井底泉，激轮乍飞流。
潺湲入庭户，宛转如奔虬。
主人三署郎，持节西南州。
弃之卧故里，富贵安足留。
郄埽长闭门，赢余非所求。
客来坐林下，樽酒相献酬。
未尝语朝市，余事良悠悠。
乃知独往意，不必山林幽。
衣冠多隽才，继踵公与侯。
谁能悬其车，五十未白头。
嗟嗟贤大夫，此风可镇浮。
为问三辅间，何如马少游。
同寄题康州陈生连理木
作者：刘敞
朝代：宋

幽人吉素履，佳瑞应精诚。萧萧衡门下，珍木为之荣。连理出高干，交阴庇前庭。顾恐俗未知，天方表其闳。太邱往千岁，慈孝复腾声。谁言报施远，有若昼夜明。世悲上留田，吾慕董生行。作诗寄南州，且以慰父兄。
同寄题康州陈生连理木
作者：刘敞
朝代：宋

幽人吉素履，佳瑞应精诚。
萧萧衡门下，珍木为之荣。
连理出高干，交阴庇前庭。
顾恐俗未知，天方表其闳。
太邱往千歳，慈孝復腾声。
谁言报施远，有若昼夜明。
世悲上留田，吾慕董生行。
作诗寄南州，且以慰父兄。
同年陈君制策高第改佐着作东还余杭作五言送行兼寄彦猷阁老使君二兄
作者：刘敞
朝代：宋

江海一远别，见君金马门。
先鸣二三子，强着五千言。
清望开中秘，英辞动至尊。
荐贤受上赏，时论重西垣。
同年陈君制策高第改佐著作东还馀杭作五言送行兼寄彦猷阁老使君二兄
作者：刘敞
朝代：宋

江海一远别，见君金马门。先鸣二三子，强著五千言。清望开中秘，英辞动至尊。荐贤受上赏，时论重西垣。
同彦文送敦儒宰晋陵
作者：刘敞
朝代：宋

朝廷贵儒术，子以文学显。郡国重民社，子由政事选。荣名信难兼，众望固不浅。古人定何如，壮志独能勉。由来跬步益，必有千里远。去去聆弦歌，吾当谢言偃。
同彦文送敦儒宰晋陵
作者：刘敞
朝代：宋

朝廷贵儒术，子以文学显。
郡国重民社，子由政事选。
荣名信难兼，众望固不浅。
古人定何如，壮志独能勉。
由来跬步益，必有千里远。
去去聆絃歌，吾当谢言偃。
同徐监簿灞涘望长安
作者：刘敞
朝代：宋
体裁：五言排律

驱车凌灞岸，回顾望长安。北阙尘明灭，南山气郁盘。人来日远近，城转斗阑干。长乐钟声断，秦川树色残。听歌迷夏首，倚瑟想邯郸。鬒变惊游子，因知行路难。
同持国过江十新作池亭三首
作者：刘敞
朝代：宋

筑榭因高柳，疏泉激浅沙。登临容展席，游泛足浮槎。露盌涵醇醴，冰盘饷美瓜。爱君难兴尽，未醉惜还家。菡萏千枝发，池塘五月秋。香繁初过雨，影密欲藏舟。鱼跃知琴乐，鸥飞为客留。江湖未成往，愧此意悠悠。吏隐由来事，郊居故自宜。池台随意定，泉石象天为。珍树移时语，清风竟日棋。市朝情久厌，野老不相疑。
同持国过江十新作池亭三首·其一
作者：刘敞
朝代：宋

筑榭因高柳，疏泉激浅沙。登临容展席，游泛足浮槎。露盌涵醇醴，冰盘饷美瓜。爱君难兴尽，未醉惜还家。
同持国过江十新作池亭三首·其一
作者：刘敞
朝代：宋
体裁：五言律诗

筑榭因高柳，疏泉激浅沙。登临容展席，游泛足浮槎。露碗涵醇醴，冰盘饷美瓜。爱君难兴尽，未醉惜还家。
同持国过江十新作池亭三首·其三
作者：刘敞
朝代：宋
体裁：五言律诗

吏隐由来事，郊居故自宜。池台随意定，泉石象天为。珍树移时语，清风竟日棋。市朝情久厌，野老不相疑。
同持国过江十新作池亭三首·其二
作者：刘敞
朝代：宋
体裁：五言律诗

菡萏千枝发，池塘五月秋。香繁初过雨，影密欲藏舟。鱼跃知琴乐，鸥飞为客留。江湖未成往，愧此意悠悠。
同梅二十五饮永叔家观所抄集近事
作者：刘敞
朝代：宋
体裁：五言律诗

陶公一亩宅，尤爱北窗风。心远地成僻，客来樽不空。观书太史氏，全性市门翁。予亦何为者，于兹清赏同。